hotchpotch/miracl-hf-unified huggingface dataset:
সম্মেদ শিখর
সম্মেদ শিখর বা সম্মেত শিখর বা শিখরজি বা পরেশনাথ পাহাড় বা মারাং বুরু ভারতের ঝাড়খণ্ড রাজ্যের সর্বোচ্চ পাহাড়। এই পাহাড় জৈন ধর্মাবলম্বী মানুষদের অন্যতম প্রধান একটি তীর্থস্থান। জৈনদের চব্বিশ জন তীর্থঙ্করের মধ্যে কুড়িজন এই স্থানে মোক্ষলাভ করেছিলেন বলে বিশ্বাস করা হয়।
সম্মেদ বা সম্মেত শিখরের অর্থ সমাধি শিখর কারণ এই পাহাড়ে চব্বিশজন তীর্থঙ্করের মধ্যে কুড়িজন সমাধির মাধ্যমে মোক্ষলাভ করেছিলেন বলে জৈন মতে বিশ্বাস করা হয়। জৈন সম্প্রদায়ের মধ্যে সম্মেদ ও সম্মেত উভয় নাম প্রচলিত রয়েছে। শ্বেতাম্বর জৈন ঐতিহ্যে অর্ধ প্রাকৃত মাগধী ভাষায় সম্মেত এবং দিগম্বর জৈন ঐতিহ্যে শৌরসেনী প্রাকৃত ভাষায় সম্মেদ শব্দটি ব্যবহৃত হয়। এছাড়া তেইশতম তীর্থঙ্কর পার্শ্বনাথের এই পাহাড়ে মোক্ষলাভ করেছিলেন বলে এই পাহাড়কে পার্শ্বনাথ বা পরেশনাথ পাহাড়ও বলা হয়ে থাকে। সাঁওতাল সম্প্রদায়ের নিকট এই পাহাড় মারাং বুরু হিসেবে পূজিত হয়।
মল্লিনাথ এই পাহাড়ে মোক্ষলাভ করেছিলেন বলে জৈনধর্মের বারোটি প্রধান গ্রন্থের মধ্যে অন্যতম জ্ঞাতৃধর্মকথা নামক গ্রন্থে উল্লেখ করা হয়েছে। দ্বাদশ শতাব্দীতে রচিত পার্শ্বনাথের জীবনী পার্শ্বনাথচরিত গ্রন্থেও এই পাহাড়ের উল্লেখ রয়েছে।
যে স্থানে কোন জৈন সাধক মোক্ষলাভ করেছিলেন বলে মনে করা হয় সেই স্থানে মার্বেল পাথরের তৈরী চড়া বিশিষ্ট মন্দিরকে কূট বা দেহরী বা টঙ্ক বলা হয়ে থাকে। সম্মেদ শিখরের বিভিন্ন চূড়ায় প্রায় নয় কিলোমিটার বিস্তৃতিতে একত্রিশটি কূট অবস্থিত। গণধর ইন্দ্রভূতি গৌতম স্বামীর কূটের পূর্বদিকে উনিশটি এবং পশ্চিমদিকে এগারোটি কূট বর্তমান। চব্বিশজন তীর্থঙ্কর, দুইজন গণধর এবং চারজন শাশ্বত জীনের উদ্দেশ্যে ত্রিশটি কূট নির্মিত হয়। এই পাহাড়ে অবস্থিত জল মন্দিরকে একটি কূট হিসেবে বিবাচনা করা হয়ে থাকে। পূর্বদিকে সবচেয়ে শেষ প্রান্তে চন্দ্রপ্রভের জন্য নির্মিত ললিত কূট এবং পশ্চিমদিকে সবচেয়ে শেষ প্রান্তে পার্শ্বনাথের জন্য নির্মিত সুবর্ণভদ্র কূট অবস্থি্ত। এই পাহাড়ে চব্বিশজন তীর্থঙ্করের জন্য কূট নির্মিত হলেও তাঁদের মধ্যে আদিনাথ, বাসুপূজ্য নেমিনাথ ও মহাবীর এই পাহাড়ে মোক্ষ লাভ করেননি। জল মন্দির ব্যতিরেকে প্রতিটি কূটে সাধককদের মূর্তি না থেকে শুধুমাত্র চরণ পাদুকা উপস্থিত রয়েছে।
সম্মেদ শিখরে যে চার জন শাশ্বত জীনের উদ্দেশ্যে কূট নির্মিত হয়েছে, তাঁর তালিকা নিম্নে প্রদত্ত হল-
সম্মেদ শিখরে যে সকল তীর্থঙ্কর মোক্ষলাভ করেন, তাঁদের উদ্দেশ্যে নির্মিত কূটগুলির তালিকা নিম্নে প্রদত্ত হল-
সম্মেদ শিখরে যে সকল তীর্থঙ্কর মোক্ষলাভ করেননি, তাঁদের উদ্দেশ্যে নির্মিত কূটগুলির তালিকা নিম্নে প্রদত্ত হল-
সম্মেদ শিখরে যে দুই জন গণধরের উদ্দেশ্যে কূট নির্মিত হয়েছে, তাঁর তালিকা নিম্নে প্রদত্ত হল-
সম্মেদ শিখরের দক্ষিণ দিকে জল মন্দির নামক একটি সুন্দর কারুকার্যময় মন্দির বর্তমান। এই মন্দিরের ভেতরে চার দেওয়ালে তীর্থঙ্করদের মূর্তি বর্তমান। মন্দিরের প্রধান উপাস্য বা মূলনায়ক পার্শ্বনাথের মূর্তি মধ্যে, সম্ভবনাথের মূর্তি বামদিকে এবং অভিনন্দননাথের মূর্তি ডানদিকে অবস্থিত। মন্দিরের বাইরেও পার্শ্বনাথের বেশ কিছু মূর্তি অবস্থিত। একটি ছোট ঝর্ণা থেকে জল মন্দিরের তিনদিকে জমা হয়ে একটি জলকুণ্ডের সৃষ্টি করে বলে এই মন্দিরকে জল মন্দির বলা হয়ে থাকে। যদিও এই মন্দিরে কোন চরণ পাদুকা নেই, তবুও এই মন্দিরকে কূটের মর্যাদা দেওয়া হয়ে থাকে।
আঙ্কারা বিশ্ববিদ্যালয়
আঙ্কারা বিশ্ববিদ্যালয় () হল তুরস্কের রাজধানী আঙ্কারায় অবস্থিত একটি সরকারি বিশ্ববিদ্যালয়| এটি হল তুরস্কে প্রতিষ্ঠিত প্রথম উচ্চ শিক্ষা প্রতিষ্ঠান| ভোকেশনাল, আন্ডারগ্র্যাজুয়েট এবং গ্র্যাজুয়েট মিলিয়ে মোট ২৪০ টি কোর্সের ব্যবস্থা রয়েছে এ বিশ্ববিদ্যালয়টিতে|
নলিনীধর ভট্টাচার্য
নলিনীধর ভট্টাচার্য (; অসমের একজন কবি, প্রবন্ধকার, সমালোচক ও অনুবাদক। জ্ঞানপীঠ বিজয়ী সাহিত্যিক বীরেন্দ্র কুমার ভট্টাচার্যের ভাতৃ নলিনীধর ভট্টাচার্য রামধেনু নামক পুস্তক অনুবাদ করে তিনি সাহিত্য জগতে প্রবেশ করেন। "ননী আছেনে ঘরত" নামক কবিতাটি তাঁর রচিত অন্যন্য কৃতি হিসেবে গন্য করা হয়। তিনি ১৯৮২ সনে অসম সাহিত্য সভার ডিফু অধিবেশনের কবি সন্মিলনে সভাপতিত্ব করেছিলেন।।
১৯২১ সনের ৪ ডিসেম্বর তারিখে যোরহাটের নিকটবর্তী মেলেং কাঠগাঁও নামক স্থানে নলিনীধর ভট্টাচার্যের জন্ম হয়। তাঁর পিতার নাম শশীধর ভট্টাচার্য ও মাতার নাম আইদেউ ভট্টাচার্য। 
১৯৪০ সনে কাকোজান বালক উচ্চ মাধ্যমিক বিদ্যালয় থেকে মেট্রিক পরীক্ষায় হয়ে যোরহাটের জে.বি কলেজ থেকে আই.এ পাশ করেন। পরবর্তী জীবনে তিনি স্নাতক ও অসমীয়া বিষয়ে স্নাতকোত্তর ডিগ্রী লাভ করেন। 
আই.এ পরীক্ষায় উত্তীর্ণ হয়ে নলিনীধর ভট্টাচার্য কাকজান বালক উচ্চ বিদ্যালয়ে শিক্ষকতা আরম্ভ করেন। স্নাতকোত্তর ডিগ্রী লাভ করার পর শিলং-এর সেন্ট এন্থনীজ কলেজে অসমীয়া বিষয়ের প্রবক্তা রুপে প্রায় তিনি বৎসর কার্য নির্বাহ করেন। ১৯৬০ সনে তিনি গুয়াহাটির আর্য বিদ্যাপীঠ কলেজে যোগদান করেন ও ১৯৮৩ সন পর্যন্ত সেখানেই কর্মরত থাকেন। 
১৯৭৯ সালে তাঁর প্রথম কাব্যগ্রন্থ এই কুয়লিতে প্রাকাশিত হয়।
কাব্য 
 প্রৱন্ধ সংকলন 
 অনুবাদ 
 সম্পাদনা
সফটওয়্যার প্রকাশক
সফ্টওয়্যার প্রকাশক হল ডেভেলপার এবং পরিবেশকের মধ্যে সফ্টওয়্যার শিল্পের একটি প্রকাশনা কোম্পানী। কিছু প্রতিষ্ঠানের মধ্যে, দুইটি
বা তিনটি ভূমিকা সংযুক্ত করা হতে পারে (এবং প্রকৃতপক্ষে, বিশেষ করে শেয়ারওয়্যারের ক্ষেত্রে, একক ব্যক্তি দ্বারা রক্ষিত হতে পারে)।
লেখক-ডেভেলপারগণ বড় বা বিদেশী বাজারে পৌঁছানোর জন্য প্রকাশকদের ব্যবহার করতে পারেন।
ভার্জিন গ্রুপ
ভার্জিন গ্রুপ লিমিটেড উদ্যোক্তা রিচার্ড ব্রানসন দ্বারা প্রতিষ্ঠিত একটি ব্রিটিশ বহুজাতিক ব্র্যান্ডেড ভেঞ্চার ক্যাপিটাল পিণ্ডীভূত কোম্পানি। এর মূল ব্যবসা এলাকা ভ্রমণ, বিনোদন এবং জীবনধারা, এবং এটি আর্থিক সেবা, পরিবহন, স্বাস্থ্যসেবা, খাদ্য ও পানীয়, মিডিয়া ও টেলিযোগাযোগ মধ্যে উদ্যোগ পরিচালনা কর। একসঙ্গে, ভার্জিন-এর ব্যবসায় বিশ্বব্যাপী ৪০০-এরও অধিক কোম্পানি দ্বারা গঠিত।
কুরেয়োন শিন-চান
কুরেয়োন শিন-চান প্রথমে জাপানের সাপ্তাহিক ম্যাগাজিনে প্রকাশিত হয়। যেটা উইকলি মাঙ্গা অ্যাকশন নামে পরিচিত। আর এটি প্রকাশ করে ফুতাবাসা। কুরেয়োন শিন-চান আসহিতে ১৯৯২ সালের ১৩ এপ্রিল সম্প্রচার শুরু হয় এবং এটি এখন বিশ্বব্যাপী জনপ্রিয়।
কুরেয়োন শিন-চান ৫ বছরের একটি ছেলে। সে কাসুকাবে নামক জাপানের একটি শহরে বাস করে। সে তার বাবা,মা এবং ছোট বোন (হিমাওয়ারি) এর সাথে থাকে। তার একটি পোষা কুকুর রয়েছে যার নাম শিরো। ক্র্যয়ন সিনচ্যান প্রচুর দুষ্টুমি করে। তাই তার উপর সবাই বিরক্ত থাকে। শুধু তার দাদা বাদে। তার দাদা ক্র্যয়নের মতো। দুজনেই দুষ্টুমি করে। তারা দুজন একে অপরকে ভালোবাসে।
কাদিসিয়ার যুদ্ধ
কাদিসিয়ার যুদ্ধ (; transliteration, Ma'rakat al-Qādisiyyah; ; alternative spellings: Qadisiyya, Qadisiyyah, Kadisiya) ৬৩৬ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। এই যুদ্ধ মুসলিমদের পারস্য বিজয়ের অংশ এবং ইসলামি সাম্রাজ্যের বিস্তৃতির প্রথম যুগে তা সংঘটিত হয়। বলা হয় যে, এই যুদ্ধের সময় বাইজেন্টাইন সম্রাট হেরাক্লিয়াস মিত্রতার প্রতীক স্বরূপ তার নাতনি মানইয়ানহকে সাসানীয় সম্রাট তৃতীয় ইয়াজদগিরদের সাথে বিয়ে দেন।
উবাইদুল্লাহ সিন্ধি
উবাইদুল্লাহ সিন্ধি (), (১০ মার্চ ১৮৭২ -২২ আগস্ট ১৯৪৪) ছিলেন একজন জাতীয়তাবাদী নেতা ও ভারতের স্বাধীনতা আন্দোলনের রাজনৈতিক কর্মী।
উবাইদুল্লাহ সিন্ধি শিয়ালকোটের একটি শিখ পরিবারে জন্মগ্রহণ করেন। জীবনের প্রথমদিকে তিনি ইসলাম গ্রহণ করেন এবং দারুল উলুম দেওবন্দে ভর্তি হন। তিনি মাওলানা রশিদ আহমেদ গাঙ্গোহি ও মাওলানা মাহমুদুল হাসানের মত তৎকালীন ইসলামি পন্ডিতদের সান্নিধ্য লাভ করেন। তিনি ১৯০৯ সালে দারুল উলুম দেওবন্দে ফিরে আসেন এবং ধীরে ধীরে প্যান-ইসলামি আন্দোলনের সাথে যুক্ত হন। প্রথম বিশ্বযুদ্ধের সময় মাওলানা মাহমুদুল হাসানের নেতৃত্বে অক্ষশক্তির সাহায্যে ভারতে একটি প্যান ইসলামি আন্দোলনের জন্য ভারত ত্যাগ করা নেতাদের মধ্যে অন্যতম। এই ঘটনা পরবর্তীতে রেশমি রুমাল আন্দোলন নামে পরিচিতি পায়।
যুদ্ধের সময় তিনি আফগান আমির হাবিবউল্লাহ খানের সাথে দেখা করার জন্য কাবুল যান। সংক্ষিপ্ত সময় পর তিনি জার্মান সমর্থনে ভারতে বিপ্লবের জন্য রাজা মহেন্দ্র প্রতাপের পরিকল্পনায় নিজের সমর্থন জানান। ১৯১৫ সালের ডিসেম্বরে কাবুলে গঠিত ভারতের অন্তর্বর্তীকালীন সরকারে যোগ দেন এবং যুদ্ধের শেষ পর্যন্ত আফগানিস্তানে অবস্থান করেন এবং রাশিয়া চলে যান। এরপর বিভিন্ন দেশের মধ্য দিয়ে তিনি তুরস্কে যান এবং সেখানে দুই বছর অবস্থান করেন। এরপর তিনি হেজাজ যান। সেখানে তিনি ইসলাম নিয়ে পড়াশোনা করেন। কর্মজীবনের প্রথমদিকে তিনি প্যান ইসলামি চিন্তাবিদ ছিলেন। তবে পরবর্তীতে তিনি প্যান ইসলামি চিন্তা থেকে সরে আসেন। দেওবন্দি উলামাদের নেতৃত্বে ভারতের স্বাধীনতা আন্দোলনে তিনি একজন সক্রিয় সদস্য ছিলেন। উবাইদুল্লাহ সিন্ধি ১৯৪৪ সালের ২২ আগস্ট মৃত্যুবরণ করেন।
প্রথম আল-ওয়ালিদ
আল ওয়ালিদ ইবনে আবদুল মালিক () বা প্রথম আল ওয়ালিদ (৬৬৮ – ২৩ ফেব্রুয়ারি ৭১৫) ছিলেন একজন উমাইয়া খলিফা। ৭০৫ থেকে শুরু করে ৭১৫ সালে মৃত্যুর আগ পর্যন্ত তিনি খলিফার পদে আসীন ছিলেন। তার শাসনামলে খিলাফত তার বৃহৎ বিস্তৃতি প্রত্যক্ষ করে। এসময় মাওয়ারাননহর, সিন্ধু, হিস্পানিয়া ও বাইজেন্টাইনদের বিরুদ্ধে সফল অভিযান চালানো হয়।
সুলাইমান ইবনে আবদুল মালিক
সুলাইমান ইবনে আবদুল মালিক () (আনুমানিক ৬৭৪ – ২২ সেপ্টেম্বর ৭১৭) ছিলেন একজন উমাইয়া খলিফা। তিনি ৭১৫ থেকে ৭১৭ সাল পর্যন্ত খলিফার দায়িত্ব পালন করেন। তিনি ছিলেন খলিফা আবদুল মালিক ইবনে মারওয়ানের পুত্র ও খলিফা প্রথম আল ওয়ালিদের ছোট ভাই।
মোতাহের হোসেন চৌধুরী
মোতাহের হোসেন চৌধুরী (১৯০৩-১৯৫৬) একজন প্রখ্যাত শিক্ষাবিদ ও লেখক ছিলেন।
মোতাহের হোসেন চৌধুরী ১৯০৩ সালে তৎকালীন ব্রিটিশ ভারতের বেঙ্গল প্রেসিডেন্সির অন্তর্গত (বর্তমানে বাংলাদেশ) নোয়াখালী জেলার কাঞ্চনপুর গ্রামে জন্মগ্রহণ করেন। তাঁর পিতার নাম সৈয়দ আবদুল মজিদ ও মাতার নাম ফতেমা খাতুন। মাতামহ কুমিল্লার বিখ্যাত দারোগা বাড়ির মৌলভি আশরাফ উদ্দীন। তাঁর পিতা পেশায় একজন সাব-রেজিস্ট্রার ছিলেন, ফলে চাকরিসূত্রে তিনি নানা জায়গায় বদলী হতেন। ফলে মোতাহের হোসেন মায়ের কাছে নানাবাড়ি কুমিল্লাতেই থাকতেন। তিনি অল্প বয়সেই পিতৃহারা হন।
মোতাহের হোসেন চৌধুরীর শিক্ষাজীবনের বেশিরভাগ সময় কুমিল্লাতেই কাটে। কুমিল্লা ইউসুফ হাইস্কুল থেকে ম্যাট্রিকুলেশন (বর্তমানে এস.এস.সি) পাশ করেন। আইএ ও বিএ তিনি কুমিল্লা ভিক্টোরিয়া কলেজ থেকে পাশ করেন এবং ১৯৪৩ সালে প্রাইভেটে ঢাকা বিশ্ববিদ্যালয় থেকে বাংলায় এমএ পাস করেন। ঢাকা বিশ্ববিদ্যালয় থাকাকালীন সময়ে তাঁর সহপাঠী ছিলেন মুহম্মদ আবদুল হাই ও আহমদ হোসেন; শিক্ষকদের মধ্যে ড. মুহম্মদ শহীদুল্লাহ, চারুচন্দ্র বন্দ্যোপাধ্যায়, মোহিতলাল মজুমদার, আশুতোষ ভট্টাচার্য, জসীমউদ্‌দীন প্রমুখ যশস্বী পণ্ডিতবর্গের সহাচর্য পেয়েছিলেন।
মোতাহের হোসেন চৌধুরী কর্মজীবনের শুরুতে কুমিল্লা ইউসুফ হাইস্কুলে একজন সহকারী শিক্ষক যোগদান করেন। ১৯৪৬ সালে তিনি কলকাতার ইসলামিয়া কলেজে লেকচারার পদে যোগদান করেন। ১৯৪৭ সালে দেশভাগের পর চট্টগ্রাম কলেজে যোগদান করে ১৯৫৬ সাল পর্যন্ত অধ্যাপনা করেন। সেসময় তিনি চট্টগ্রাম কলেজে সাহিত্যিক আবুল ফজলের সহাচর্য পেয়েছিলেন সহকর্মী হিসেবে।
মোতাহের হোসেন চৌধুরী কিশোর বয়স থেকেই সাহিত্যে আগ্রহী হয়ে উঠেন। তিনি প্রথমদিকে কবিতা বেশি লিখতেন। বাঙালী মুসলমান সমাজের অগ্রগতির আন্দোলন হিসেবে পরিচিত "বুদ্ধির মুক্তি আন্দোলন" সাথে যুক্ত ছিলেন। তিনি এই আন্দোলনে কাজী আবদুল ওদুদ, আবুল হুসেন, কাজী মোতাহার হোসেন, আবুল ফজল, আবদুল কাদির প্রমুখের সহযোগী ছিলেন। তিনি ঢাকার মুসলিম সাহিত্য সমাজের সঙ্গে ঘনিষ্ঠভাবে জড়িত ছিলেন। এর নানা সভা ও সম্মেলনে তিনি অংশগ্রহণ করে বিভিন্ন প্রবন্ধ পাঠ করেন। এর মধ্যে "আমাদের দৈন্য" সাহিত্য সমাজের পঞ্চম বার্ষিক সম্মেলন (১৯৩১), "আদেশপন্থী ও অনুপ্রেরণাপন্থী" ষষ্ঠ বার্ষিক সম্মেলন (১৯৩২) ও "মুসলমান সাহিত্যিকদের চিন্তাধারা" অষ্টম বার্ষিক সম্মেলনে (১৯৩৪) পাঠ করা হয়। এছাড়াও মুসলিম সাহিত্য সমাজের মুখপত্র শিখার পঞ্চম বর্ষে ১৯৩১ সালে তাঁর প্রবন্ধ "রবীন্দ্রনাথ ও বৈরাগ্যবিলাস" প্রকাশিত হয়। তিনি বিচিত্রা, মাসিক মোহাম্মদী, সওগাত, ছায়াবীথি, বুলবুল প্রভৃতি সাহিত্য পত্রিকাতেও প্রবন্ধ লিখেছিলেন।
তাঁর রচিত উল্লেখযোগ্য প্রবন্ধ গ্রন্থ ""সংস্কৃতির কথা"" (১৯৫৮)। এছাড়াও তাঁর অনুবাদকৃত দুটি গ্রন্থ হচ্ছে ক্লাইভ বেলের "Civilization" গ্রন্থ অবলম্বনে রচিত "সভ্যতা" (১৯৬৫) এবং বার্ট্রান্ড রাসেলের "Conquest of Happiness" গ্রন্থের অনুবাদ "সুখ" (১৯৬৫)। সৈয়দ আবুল মকসুদের সম্পাদনায় ১৯৯৫ সালে বাংলা একাডেমি তাঁর প্রকাশিত এবং অপ্রকাশিত সমস্ত রচনা রচনাবলি আকারে প্রকাশ করে।
মোতাহের হোসেন চৌধুরীর লেখনীতে মুক্তবুদ্ধি, মননশীলতা, মানবতার ছাপ পাওয়া যায়। তিনি পরিশীলিত গদ্যের রচয়িতা হিসেবে বাংলা সাহিত্যে পরিচিত। তাঁর লেখায় প্রমথ চৌধুরী, রবীন্দ্রনাথ ঠাকুর-এর প্রভাব লক্ষ্য করা যায়। তাঁর রচনায় সমাজ-সংস্কৃতি, ধর্ম-বর্ণ, মানবতাবোধ ইত্যাদি বিষয়াবলী বিশ্লেষণ করার চেষ্টা করা হয়েছে, সুন্দর, মহৎ ও ভালোভাবে জীবনযাপনের উপায় সন্ধান করা হয়েছে।
মোতাহের হোসেন চৌধুরী বলেছিলেনঃ-
চট্টগ্রাম কলেজে অধ্যাপনাকালে ১৯৫৬ সালের ১৮ই সেপ্টেম্বর তিনি মৃত্যুবরণ করেন।
মুহাম্মদ ইবনে জারির আল-তাবারি
আবু জাফর মুহাম্মদ ইবনে জারির আল তাবারি (, ) (২২৪ – ৩১০ হিজরি; ৮৩৯ –৯২৩ খ্রিষ্টাব্দ) ছিলেন বর্তমান ইরানের অন্তর্গত মাজানদারানের তাবারিস্তানের একজন খ্যাতনামা ও প্রভাবশালী পারসিয়ান পন্ডিত, ইতিহাসবিদ ও মুফাসসির। ইসলামি বিষয়াদি ও ইতিহাসের উপর তার পান্ডিত্যের কারণে বর্তমানকালেও তিনি সমাদৃত। তিনি কাব্য, অভিধান, ব্যাকরণ, নীতিশাস্ত্র, গণিত ও চিকিৎসাবিজ্ঞান নিয়েও লিখেছেন।
তার সবচেয়ে উল্লেখযোগ্য ও পরিচিত কর্ম হল "তাফসির আল তাবারি" এবং তার ঐতিহাসিক গ্রন্থ "তারিখ আল রসুল ওয়াল মুলুক" (ইংরেজিতে “হিস্ট্রি অব দ্য প্রফেটস এন্ড কিংস’’ বলে পরিচিত) যা তারিখ আল তাবারি বলেও ডাকা হয়। তিনি তার নিজস্ব মাজহাব স্থাপন করেন যা সাধারণত তার নাম অনুসারে জারিরি বলা হয়।
ফ্লোরিডার হিন্দু মন্দির, টাম্পা
ফ্লোরিডার হিন্দু মন্দির যুক্তরাষ্ট্রের ফ্লোরিডার টাম্পা নামক স্থানে একটি হিন্দু মন্দির অবস্থিত। টাম্পা ফ্লোরিডার সাংস্কৃতিক কেন্দ্র। সেখানকার কিছু ভক্তবৃন্দ একত্রিত হয়ে এ মন্দিরটি প্রতিষ্ঠা করেছেন। এখানে প্রার্থনা,যোগ শিক্ষা ও বিভিন্ন উৎসব-অনুষ্ঠান পালিত হয়। এ মন্দিরের শিক্ষাঃ ‘এক ঈশ্বর-জ্ঞানীরা যার বিভিন্ন নাম দিয়েছেন।’
এ মন্দিরটি পরিচালনার জন্য কয়েকটি কমিটি রয়েছে। কমিটি গুলো ভক্তবৃন্দ গঠন করেন।
বেদান্ত সোসাইটি, দক্ষিণ ক্যালিফোর্নিয়া
যুক্তরাষ্ট্রের দক্ষিণ ক্যালিফোর্নিয়ার হলিউডে অবস্থিত বেদান্ত সোসাইটি ১৯৩০ সালে স্বামী প্রভানন্দ প্রতিষ্ঠা করেন। এটি বিশ্বের সকল বেদান্ত সোসাইটির কেন্দ্রীয় কার্যালয়। বেদান্ত সোসাইটি মুলত রামকৃষ্ণ মিশনের অঙ্গ সংগঠন। এখানে একটি আর্কাইভ আছে যেখানে বেদান্ত সোসাইটির ইতিহাস এবং যুক্তরাষ্ট্রে শুরুর দিকের বেদান্ত দর্শন চর্চার প্রসার লাভের ইতিহাস নিবদ্ধ আছে।
স্বামী প্রভানন্দ ১৯২৯ সালে পোর্টল্যান্ড,অরেগন থেকে লস এঞ্জেলসে আসেন। ১৯৩৪ সালে তিনি একটি অলাভজনক প্রতিষ্ঠান হিসেবে বেদান্ত সোসাইটি প্রতিষ্ঠা করেন এবং ১৯৭৬ সালে তাঁর মৃত্যুর পূর্ব পর্যন্ত এ প্রতিষ্ঠানটি পরিচালনা করেন। 
বেদান্ত সোসাইটি বেদান্ত দর্শন সম্পর্কে মানুষকে ধারনা দেবার জন্য বিভিন্ন লেকচার, ক্লাস,সেমিনার আয়োজন করে। এছাড়া তাদের বেদান্ত প্রেসের মাধ্যমে বিভিন্ন বই ও লেখা প্রকাশ করে। এই প্রতিষ্ঠানটি পুরো মার্কিন যুক্তরাষ্ট্র ব্যাপী ছাত্র-ছাত্রী ও তরুন-তরুণীদের মধ্যে বেদান্ত দর্শন,যোগ বা ধ্যান এবং ব্রহ্মচর্য সম্পর্কে আগ্রহী করে তুলছে।এছাড়া এটি শ্রী রামকৃষ্ণ ও স্বামী বিবেকানন্দের বিভিন্ন দিক নিয়ে গবেষণা করে চলেছে। 
অফিসিয়াল ওয়েবসাইট
ইউনাইটেড পিপলস ডেমোক্রেটিক ফ্রন্ট
ইউনাইটেড পিপলস ডেমোক্রেটিক ফ্রন্ট সংক্ষেপে ইউপিডিএফ, () হচ্ছে বাংলাদেশের পার্বত্য চট্টগ্রাম ভিত্তিক একটি আঞ্চলিক রাজনৈতিক দল। ১৯৯৮ সালের ২৬ ডিসেম্বর এটি ঢাকায় একটি কনফারেন্সের মাধ্যমে প্রতিষ্ঠিত হয় এবং শান্তিপূর্ণ গণতান্ত্রিক পথে পার্বত্য চট্টগ্রামের স্বায়ত্তশাসন প্রতিষ্ঠা করতে চায়। কনফারেন্স শেষে পাঁচ সদস্যের আহ্বায়ক কমিটি গঠন করা হয় যেটির আহ্বায়ক হন প্রসিত বিকাশ খিসা।
ইউপিডিএফ ২০০১ সালের অষ্টম জাতীয় সংসদ সাধারণ নির্বাচনে অংশগ্রহণ করে, যদিও দুই পদপ্রার্থীর দুজনই পরাজিত হন। অনেক বিশ্লেষণকারীকে অবাক করে দিয়ে প্রতিদ্বন্দ্ব্বিতাকারিগণ বিবেচনাযোগ্য ভোট পান।
২০০৬ সালের নভেম্বরে ঢাকায় পার্টির প্রথম জাতীয় কংগ্রেস অণুষ্ঠিত হয় এবং প্রসিত বিকাশ খিসা ও রবি শঙ্কর চাকমাকে সভাপতি ও সাধারণ সম্পাদক করে কেন্দ্রীয় কমিটি নির্বাচন করা হয়।
ইঁদ পরব
ইঁদ পরব বা সনপেটা বা সুনিয়া ভারতের পশ্চিমবঙ্গ রাজ্যের পুরুলিয়া জেলার প্রাচীন উৎসব। এই উৎসবের মাধ্যমে স্থানীয় শাসকের আধিপত্য ও প্রভূত্ব ঘোষণা করা হত।
প্রতি বছর ভাদ্র মাসের শুক্ল দ্বাদদশী তিথিতে ইঁদ পরব উৎসব পালিত হত। স্থানীয় রাজা ও ভূস্বামীরা এই উৎসবের পৃষ্ঠপোষক ছিলেন। উৎসবের কয়েকদিন আগে সপারিষদ রাজা শিকারে বেড়িয়ে ইন্দ্রদন্ড বা ইঁদ ডাং বানানোর মতো উপযুক্ত শক্ত ও দীর্ঘ শালগাছ বাছতেন। এরপর গাছটিকে পূজা করে কুঠার দিয়ে রাজা প্রথমে গাছটিকে আঘাত করলে পরিষদেরা সেটিকে কেটে ইঁদটাঁড়ে তুলতেন। এই ভাবে বানানো ইঁদ ডাংয়ের মাথায় একটি কাপড় দিয়ে মোড়া বাঁশের ছাতা বাঁধা হত। পরবের দিন রাজা সেই ছাতাসহ দন্ডটি তুলে ধরে কৃষিকার্যের সূচনার অনুমতি দিতেন। এই সময় রাজা সম্ভাব্য কৃষিকাজ সম্বন্ধে খোঁজ নিয়ে খাজনা নির্দিষ্ট করতেন।
মাঘ সিম
মাঘ সিম ভারতের পশ্চিমবঙ্গ রাজ্যের পুরুলিয়া জেলার সাঁওতাল সম্প্রদায়ের উৎসব।
প্রতি বছর মাঘ মাসে বাবুই জাতীয় ঘাস কাটার জন্য এই উৎসব হয়ে থাকে। গোড়েৎ মাঝি হাড়িয়া তৈরীর উদ্দেশ্যে প্রতি গৃহস্থের নিকট হতে একটু করে চাল বা বাজরা সংগ্রহ করেন। নায়কে স্নান করে মুরগি পূজা করেন। এছাড়াও মঁড়েঁকো, মারাং বুরু, জাহের এরা, গোঁসায় এরা, মাঝি হাড়াম ও সিমা হাড়ার প্রভৃতি উপাস্য দেবতাদের পূজা দেওয়া হয়ে থাকে। অতীতে পারমানিক, জগমাঝি, জগপারমানিক, গোড়েৎ মাঝি, নায়কে, কুড়ান নায়কে প্রভৃতি সাঁওতাল সমাজের প্রধান পদাধিকারীরা পদত্যাগ করতেন এবং নতুন সমাজ প্রধানের নির্বাচন করা হত। জমিজমা নতুন করে বিলি বন্দোবস্তের ব্যবস্থাও করা হত। বর্তমানে পদগুলি বংশানুক্রমিক হয়ে যাওয়ায় ও জমি উত্তরাধিকার সূত্রে ভোগ করার ব্যবস্থা থাকায় এই প্রথা রীতিরক্ষা মাত্র হয়ে গেছে।
এরঃক সিম
এরঃক সিম ভারতের পশ্চিমবঙ্গ রাজ্যের পুরুলিয়া জেলার সাঁওতাল সম্প্রদায়ের কৃষিভিত্তিক উৎসব।
এরঃক সিম সাঁওতাল সম্প্রদায়ের বছরের প্রথম উৎসব। এই উৎসবের মাধ্যমে কৃষিজমিতে বীজ রোপণ করা হয়ে থাকে। প্রতি ঘরে মুরগী বলি দিয়ে সম্ভাব্য ভালো চাষের প্রার্থনা করে পূজা করা হয়। পূজার শেষে মুরগিগুলি দিয়ে খিচুড়ি রান্না করে গ্রামের সকল পুরুষেরা আহার করেন। পরের দুই দিন আবগে বঙ্গা ও মারাং বুরু প্রভৃতি উপাস্য দেবতার উদ্দেশ্যে পূজা করা হয়ে থাকে।
ভবপ্রীতানন্দ ওঝা
ভবপ্রীতানন্দ ওঝা (১৮৮৬-১৯৭০) ভারতের মানভূম অঞ্চলের বিখ্যাত ঝুমুর কবি ছিলেন।
ভবপ্রীতানন্দ ওঝা ১৮৮৬ খ্রিষ্টাব্দে আশ্বিন মাসের নবমী তিথিতে ব্রিটিশ ভারতের বৈদ্যনাথ ধামের নিকট কুণ্ডা গ্রামে ত্রিপুরানন্দ ওঝার জ্যেষ্ঠ পুত্র রূপে জন্মগ্রহণ করেন। অল্পবয়সে তিনি পিতৃহারা হন। ভবপ্রীতানন্দ সংস্কৃত, হিন্দী, বাংলা, ব্রজবুলি ভাষায় দক্ষ ছিলেন এবং রামায়ণ, মহাভারত, পুরাণ প্রভৃতি ধর্মশাস্ত্রে তাঁর অগাধ পাণ্ডিত্য ছিল। কাশীপুররাজ জ্যোতিপ্রসাদ সিং দেও তাঁর পৃষ্ঠপোষক ছিলেন। ভবপ্রীতানন্দ অপুত্রক ছিলেন বলে বোড়ামের শিরোমণি হাজরাকে ধর্মপুত্র হিসেবে গ্রহণ করেন, যার উদ্যোগে পরবর্তীকালে ভবপ্রীতানন্দের "ঝুমর রসমঞ্জরী" প্রকাশিত হয়। ১৯৭০ খ্রিষ্টাব্দের ১৫ই মার্চ ভবপ্রীতানন্দ মৃত্যুবরণ করেন।
ভবপ্রীতানন্দের সর্বশ্রেষ্ঠ কীর্তি "বৃহৎ ঝুমর রসমঞ্জরী" গ্রন্থটি যেখানে তাঁর লেখা ২২৭টি ঝুমুর গান স্থান পেয়েছে। তিনি রাধা ও কৃষ্ণের প্রেম বিষয়ক বেশ কিছু পালাবন্দী ঝুমুর রচনা করেন, যার মধ্যে "অথ শ্রীরাধিকার দুর্জয় মান ভঞ্জন পালা", "শ্রী শ্রী কৃষ্ণকালী বর্ণন পালা", "অথ জল সম্বাদ পালা" প্রভৃতি উল্লেখযোগ্য। এছাড়া তিনি "শ্রী বৈদ্যনাথ মাহাত্ম্য বর্ণন", "চৌত্রিশাক্ষরে কালীর স্তব", "বর্ণমালানুক্রমিক মাতৃনাম স্তব", "ত্রিপুরাস্তব" ইত্যাদি আধ্যাত্মিক মার্গের বেশ কয়েকটি ঝুমুর রচনা করেন। মহাভারতের কাহিনী অবলম্বনে তিনি "অভিমন্যু বধ পালা", "কুন্তী গান্ধারীর কোন্দল", "ভীষ্মের শোকে গঙ্গার বিলাপ" ইত্যাদি পালাবন্দী ঝুমুর রচনা করেন। এছাড়া তিনি বেশ কয়েকটি শ্যামাসঙ্গীত রচনা করেন যা তাঁর লেখা ঝুমুর গানগুলির মতো জনপ্রিয়তা লাভ করতে পারেনি। ভবপ্রীতানন্দ রচিত ঝুমুর গানগুলিকে ভাদরিয়া, পালাবন্ধ, খ্যামটা, বাউলধর্মী, কীর্তনাঙ্গ এবং বার তালিয়া এই ছয় প্রকারে বিভক্ত করা যেতে পারে।
চীন জাতীয় ক্রিকেট দল
চীন জাতীয় ক্রিকেট দল আন্তর্জাতিক ক্রিকেট অঙ্গনে গণপ্রজাতন্ত্রী চীনের প্রতিনিধিত্বকারী ক্রিকেট দল। এ দলটি চীন ক্রিকেট সংস্থা কর্তৃক পরিচালিত হচ্ছে। ২০০৪ সালে আন্তর্জাতিক ক্রিকেট কাউন্সিলের অনুমোদনলাভকারী সদস্যের মর্যাদা পায়। বিশেষ প্রশাসনিক অঞ্চল হিসেবে হংকং আইসিসিতে নিজস্ব ক্ষমতায় ১৯৬৯ সালে সহযোগী সদস্য হওয়ার প্রেক্ষিতে হংকং দলের কোন খেলোয়াড় আন্তর্জাতিক প্রতিযোগিতায় চীনের প্রতিনিধিত্ব করতে পারবেন না।
১৮৫৮ থেকে ১৯৪৮ সালের মধ্যে দেশের বৃহত্তম ক্লাব দল সাংহাই ক্রিকেট ক্লাব সফরকারী দলগুলোর বিপক্ষে অনেকগুলো খেলায় অংশ নিলেও আনুষ্ঠানিকভাবে জাতীয় দলের মর্যাদা পায়নি। সেপ্টেম্বর, ২০০৫ সাল থেকে চীন ক্রিকেট সংস্থা এশিয়ান ক্রিকেট কাউন্সিলের সহযোগিতায় আটটি কোচিং/আম্পায়ারিং প্রশিক্ষণ কোর্স পরিচালনা করেছে। বেইজিং, সাংহাই, শেনইয়াং, দালিয়ান, গুয়াংজু, শেনজেন, চংকিং, থিয়েনচিন এবং জিনান - চীনের এ নয়টি শহরে ক্রিকেট খেলা অনুষ্ঠিত হয়। ১৫০-এরও অধিক বিদ্যালয় ক্রিকেটের সাথে জড়িত।
২০০৯ সালের এসিসি ট্রফি চ্যালেঞ্জ প্রতিযোগিতায় চীন তাদের প্রথম কোন প্রতিনিধিত্বমূলক প্রতিযোগিতায় অংশগ্রহণ করে। মালদ্বীপের কাছে ৩১৫ রানে পরাজয়বরণসহ গ্রুপ পর্বের সবগুলো খেলাতেই হেরে যায় চীন দল। সপ্তম স্থান নির্ধারণী খেলায় চীন প্রথম কোন আন্তর্জাতিক খেলায় জয়লাভ করে। খেলায় তারা ১১৮ রানে মায়ানমার দলকে পরাজিত করে।
* ২০০৯: সপ্তম স্থান
* ২০০৯: দ্বাদশ স্থান
২০১৪ এশিয়ান গেমসে ১৫-জন খেলোয়াড়কে নির্বাচিত করা হয়। নিম্নের তালিকায় তাদের নাম তুলে ধরা হলো:
বীরেশ্বর বরুয়া
বীরেশ্বর বরুয়া (; ) রামধেনু যুগের একজন প্রসিদ্ধ কবি ও সমালোচক। তিনি একাধারে গল্পকার, নিবন্ধকার, ঔপন্যাসিক, শিশু সাহিত্যিক ও অনুবাদক।
বীরেশ্বর বরুয়া ভারতীয় প্রশাসনিক সেবার (আই.এ.এস) বিষয়া হিসেবে উপায়ুক্ত, শিক্ষা সচিব, সাংস্কৃতিক ও ক্রীড়া সচিব হিসেবে কার্যনির্বাহ করেছেন। 
নির্বাচিত কবিতার জন্য তিনি ভারতীয় ভাষা পরিষদ পুরস্কার ও অসম সাহিত্য সভা পুরস্কার লাভ করেছেন।
একান্ত নির্জন
অন্যপূর্বা
ক্যাম্প ডেভিড
ক্যাম্প ডেভিড মার্কিন যুক্তরাষ্ট্রের রাষ্ট্রপতিদের বিশ্রাম স্থান হিসেবে পরিচিত। ১৯৫৩ সালের পূর্ব পর্যন্ত এটি শাংগ্রি-লা নামে পরিচিতি ছিল। ওয়াশিংটন ডিসি’র ৬২ মাইল (১০০ কিমি) উত্তর-উত্তর-পশ্চিমাংশের মেরিল্যান্ডের থারমন্টের কাছে ক্যাটোকটিন মাউন্টেইন পার্কে অবস্থিত। আনুষ্ঠানিকভাবে এ স্থানটি নেভাল সাপোর্ট ফ্যাসিলিটি থারমন্ট নামে পরিচিত। মূলতঃ এটি একটি সামরিক স্থাপনা যা মার্কিন যুক্তরাষ্ট্রের নৌবাহিনীর সদস্যগণ দায়িত্ব পালন করেন। পর্বতসঙ্কুল এলাকায় ২০০ একর (৮১ হেক্টর) এলাকা নিয়ে ক্যাম্প ডেভিড গড়ে উঠেছে। সর্বোচ্চ নিরাপত্তা বেস্টনি বিদ্যমান থাকায় সাধারণ জনগণের প্রবেশাধিকার নিষিদ্ধ।
আরব-ইসরায়েলি সংঘাতের প্রেক্ষিতে ১৯৭৮ সালে মিশরের রাষ্ট্রপতি আনোয়ার আল সাদাত ও ইসরাইলের প্রধানমন্ত্রী মেনাখেম বেগিন এখানেই ঐতিহাসিক চুক্তি স্বাক্ষর করেছিলেন যা ক্যাম্প ডেভিড চুক্তি নামে পরিচিতি পায়।
নাস্তিক সক্রীয়কর্মী ও শিক্ষাবিদদের তালিকা
এটি নাস্তিকদের একটি তালিকা। মূলত ব্যাপক অর্থে নাস্তিক্যবাদ বলতে বুঝায়, উপাস্যদের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে, নাস্তিক্যবাদ হলো, উপাস্যের কোনো অস্তিত্ব নেই এই অর্থে বিশেষভাবে অবস্থান করা। সর্বাধিকভাবে, কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এই তালিকা জীবিত এবং মৃত ব্যক্তিসংক্রান্ত, নাস্তিক্যবাদ যাদের উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক, এবং যারা ​​প্রকাশ্যে নাস্তিক হিসাবে নিজেদের প্রকাশ করেছেন।
মার্ক শাগাল
মার্ক জাখারোভিখ শাগাল ( ; মার্চ ২৮, ১৯৮৫) ছিলেন একজন বেলারুশিয়-রুশ-ফরাসি শিল্পী। শিল্প সমালোচক রবার্ট হিউজেস শাগালকে "বিংশ শতাব্দীর বিশুদ্ধ ইহুদি শিল্পী" (যদিও শাগাল তার কাজকে "কোনো একটি জাতির স্বপ্ন হিবেবে নয় বরং সমগ্র মানবতার স্বপ্ন" হিসেবে দেখতেন) হিসেবে উল্লেখ করেন। একজন প্রাথমিক অধুনিকতাবাদী হিসেবে, তিনি প্রায় প্রতিটি প্রধান শৈল্পিক শৈলীর সাথে যুক্ত ছিলেন এবং প্রায় প্রতিটি শৈল্পিক মাধ্যমে কাজ করেছেন, এর মধ্যে রয়েছে পেইন্টিং, বই অলঙ্করণ, স্টেইনড গ্লাস, মঞ্চ সেট, সিরামিক, ট্যাপেষ্ট্রি এবং ললিতকলা।
জাকেরানা মুদ্দুরাজা
Mudduraja cricket frog (বৈজ্ঞানিক নামঃ " Zakerana mudduraja", সাধারণ নামঃ Muddu Raja fejervarya) পশ্চিমঘাট পর্বতমালার এন্ডেমিক উভচর। ১৭ শতাব্দীর শাসক Muddu Raja যিনি মাদিকেরীর প্রতিষ্ঠাতা ছিলেন, তাঁর নামানুসারে ব্যাঙের এই প্রজাতির নামকরণ করা হয়েছে।
পশ্চিমঘাট পর্বতমালার জাকেরানা গণের সদস্যদের মধ্যে Mudduraja cricket frog অপেক্ষাকৃত বড়। স্ত্রী ব্যাঙের snout to vent length হচ্ছে ৪৫ মিমি. (১.৮ ইঞ্চি) (সাধারণত ৩৮ মিমি. - ৪৪ মিমি.) । এটি এমন একটি প্রজাতি যা শুধু বাহ্যিক গঠন দ্বারা চিহ্নিত করা সহজ নয়। মাইটোকন্ড্রিয়াল ডিএনএ বিশ্লেষণের মাধ্যমে প্রজাতিটি প্রথম শনাক্ত করা হয়।
এই ব্যাঙ রাস্তার ধারে দেখা যায় এবং ভেজা শস্যক্ষেত্রে বাদে অন্যান্য জলময় এলাকায় দেখা যায়। বর্তমানে এই প্রজাতিটি কর্ণাটকের মুদিগেরে থেকে মাদিকেরী পর্যন্ত পরিচিত।
দইগোটা
দইগোটা () ("Bixa orellana") হচ্ছে আমেরিকা অঞ্চলের ছোট গুল্ম জাতীয় গাছ। শুভ্র এই ফুলে পাপড়ির কিঞ্চিত গোলাপি আভা যেন স্নিগ্ধতার পরশ বুলিয়ে দেয় হৃদয়-মনকে। ফুলের মাঝে ঘন পুংকেশরগুলো কুকড়িয়ে ফুলের সৌন্দর্য্যকে আরো বাড়িয়ে দেয়। এ গাছের ফলগুলোও বেশ সুন্দর। ফলগুলো লাল বর্নের এবং এর ত্বক স্পাইনযুক্ত। এর বীজ থেকে হলুদাভ-কমলা বর্ণের রঞ্জক (বিক্সিন) পাওয়া যায়। কিছু দেশে এর রঞ্জক শরীর, বিশেষ করে ঠোট রং করার কাজে ব্যবহার করা হয়, তাই এর ডাকনাম হচ্ছে- লিপস্টিক গাছ। এর রঞ্জক মিস্টি দইয়ের রং করতে ব্যবহৃত হয়। এজন্যে এ গাছকে আঞ্চলিকভাবে দই-গোটা গাছ বলে। কলম্বিয়ার মতো উন্নয়নশীল দেশগুলোতে লোক ঔষধি কাজে এবং সাধারণ সংক্রমণে ব্যবহার করা হয়। দইগোটা মাইক্রোবিয়াল দ্বারা সৃষ্ট সংক্রমণের চিকিৎসায় কলম্বিয়াতে ব্যবহৃত হয়।
শতবর্ষ ব্যাপী যুদ্ধ
শতবর্ষ ব্যাপী যুদ্ধ শুরু হয় ১৩৩৮ সালে। ইংল্যান্ডের রাজা তৃতীয় এডওয়ার্ড অবৈধ ভাবে ফ্রান্সের সিংহাসন দাবি করলে এই যুদ্ধ শুরু হয়। এটি ছিল ফ্রান্স ও ইংল্যান্ডের মধ্যে দীর্ঘকালীন যুদ্ধ। যুদ্ধ এ ফ্রান্সের রাজা প্রথমে পরাজিত হয়ে পলায়ন করে। পরবর্তীতে ফরাসি বীর কন্যা জোন অফ আর্ক এর বীরত্বের মাধ্যমে ইংল্যান্ডেকে পরাজিত করতে সক্ষম হন। যুদ্ধ সমাপ্ত হয় ১৪৫৩ সালে।
পল নিউম্যান
পল লিওনার্ড নিউম্যান (২৬ জানুয়ারি, ১৯২৫ – ২৬ সেপ্টেম্বর, ২০০৮) একজন মার্কিন অভিনেতা,চলচ্চিত্র পরিচালক এবং পেশাদার রেসিংকার চালক। অসংখ্য পুরস্কার জয়ী পল নিউম্যান ১৯৮৬ সালে মার্টিন স্কোরসেজি'র দ্য কলার অফ মানি চলচ্চিত্রে অনবদ্য অভিনয়ের জন্য সেরা অভিনেতা বিভাগে একাডেমি পুরস্কার , এছাড়াও আরো আটটি বিভাগে মনোনয়ন পান।
নিউম্যান ৬বার গোল্ডেন গ্লোব পুরস্কার একবার করে বৃটিশ একাদেমি ফিল্ম পুরস্কার, স্ক্রিন অ্যাক্টরস গিল্ড পুরস্কার, কান চলচ্চিত্র উৎসব পুরস্কার এবং একবার এমি পুরস্কারসহ অসংখ্য সম্মাননা পুরস্কার জিতেন। এছাড়াও তিনি স্পোর্টস কার ক্লাব অফ আমেরিকার চালক হিসেবে বেশ কয়েকটি জাতীয় চ্যাম্পিয়নশীপ এবং তার দল অপেন হুইল কার-এ চ্যামপ কার বিভাগে জাতীয় চ্যাম্পিয়ন হওয়ার গৌরব অর্জন করে।
নিউম্যান ১৯৫৮ সালে অভিনেত্রী জোয়ান উডওয়ার্ডকে বিয়ে করেন এবং মৃত্যুর আগপর্যন্ত তারা এক সাথেই ছিলেন। তিনি নিউম্যান'স অওন নামের একটা খাবার কোম্পানির সহ-প্রতিষ্ঠাতা ছিলেন, যার কর-উত্তর সকল লভ্যাংশ তিনি দাতব্য কাজে ব্যয় করেন। , এই অর্থসাহায্যের পরিমাণ ছিল প্রায় ৪০০ মিলিয়ন ইউএস ডলার তিনি সেফ ওয়াটার নেটওয়ার্ক নামে, প্রয়োজনীয় অঞ্চলে টেকসই পানি সমাধান বিকাশের লক্ষ্যে পরিচালিত একটি অলাভজনক প্রতিষ্ঠানেরও সহ-প্রতিষ্ঠাতা ছিলেন। ১৯৮৮ সালে নিউম্যান সিরিয়াস ফান চিলড্রেন্‌স নেটওয়ার্ক প্রতিষ্ঠা করেন, যা বিশ্বব্যাপী সামার ক্যাম্পস কর্মসূচীর আওতায় প্রতিষ্ঠানের সূচনা থেকে গুরুতর অসুস্থ ২৯০,০৭৬ জন শিশুকে সেবা প্রদান করেছে।
বিরুপাক্ষ মন্দির
বিরুপাক্ষ মন্দির ব্যাঙ্গালুরু শহর থেকে ৩৫০ কিমি দূরে হাম্পি নামক স্থানে অবস্থিত। এটি দক্ষিণ ভারতের কর্ণাটক রাজ্যের অন্তর্গত। হাম্পিতে একগুচ্ছ মন্দির রয়েছে। বিরুপাক্ষ মন্দির সেগুলোরই একটি। সবগুলো মন্দিরই ইউনেস্কোর ওয়ার্ল্ড হেরিটেজ সাইটের স্বীকৃতি প্রাপ্ত। বিরূপাক্ষ শিবের আরেক নাম।এখানকার সব গুলো মন্দিরই শিব মন্দির।
তুঙ্গাভদ্রা নদীর তীরে অবস্থিত হাম্পি ঐতিহাসিক শহর বিজয়নগরের অন্তর্গত ছিল যেটি ছিল বিজয়নগর সম্রাজ্যের রাজধানী। বিরুপাক্ষ মন্দির ছিল হাম্পির প্রধান ও সবথেকে পবিত্র মন্দির। মন্দিরটি সকল প্রকার আক্রমণ থেকে রক্ষা করা হয়েছিল এবং এখনও এখানে পূজা-অর্চনা হয়। এই মন্দিরে প্রধান দেবতা শিব এবং তাঁর পত্নী দুর্গা যিনি এখানে পাম্পা নামে পুজিত হন যিনি নিকটস্থ তুঙ্গাভদ্রা নদীর সাথে সম্পর্কিত।
মন্দিরটির কথা সপ্তম শতক থেকে জানা যায়। বিরুপাক্ষ-পম্পা মূর্তি বিজয় নগর সম্রাজ্য প্রতিষ্ঠার আগে থেকেই প্রকটিত ছিল। এখানকার ছোট মন্দিরটিকেই পড়ে বিজয় নগর সম্রাজ্যের রাজারা বিশাল মন্দির কমপ্লেক্সে রূপান্তরিত করেন। এখানে চালুক্য এবং হয়সালা রাজত্ব আমলেও মন্দির নির্মিত হয়েছে বলে প্রমাণ পাওয়া যায়। 
১৪ শতকে বিজয় নগর রাজত্বকালে এখানে স্থানীয় শিল্প ও সংস্কৃতির উৎকর্ষতার চরম পর্যায় ছিল। ১৬ শতকে বিজয়নগর সম্রাজ্যের পতনের পর লুটেরারা ধীরে ধীরে এই অসাধারণ শিল্প নিদর্শন গুলো ধ্বংস করা শুরু করে। 
১৫৬৫ সালে শহর ধ্বংসের পরও বিরুপাক্ষ-পম্পার পূজা চালু ছিল। ১৯ শতকের শুরুতে এখানে বড় আকারের সংস্কার কাজ করা হয়। এখানে বিভিন্ন চিত্র সংযুক্ত করা হয় এবং উত্তর ও পূর্বের গপুরা (টাওয়ার)নির্মাণ করা হয়।
বর্তমানে মূল মন্দিরটি তিনটি চেম্বারের সমন্বয়ে গঠিত।
ইয়াহু! জাপান
ইয়াহু! জাপান বা Yahoo! JAPAN ( "ইয়াফু জাপান্ কাবুশিকি গাইশা") একটি জাপানের আন্তর্জাল কম্পানি। ইয়াহু! জাপান-র সদর দপ্তর তৌক্যৌর মিনাত এলাকায় উপস্থিত।
বেণুধর রাজখোয়া
বেণুধর রাজখোয়া (; ) অসমের বিশিষ্ট সাহিত্যিক, গল্পকার ও প্রবন্ধকার। তিনি ইংরেজ সরকার থেকে রায়সাহাব উপাধি প্রাপ্ত করেছিলেন। তিনি ১৮৮৯ সনে নাটক রচনার কার্য আরম্ভ করেন ও পদ্মনাথ গোহাঞিবরুয়ার সহিত তিনি বিজুলি নামক অসমীয়া আলোচনী পত্রিকায় অবদান রেখেছিলেন। অসমীয়া সাহিত্যে বিশেষ অবদান রাখার জন্য অসমের মুখ্য সাংস্কৃতিক অনুষ্ঠান অসম সাহিত্য সভা ১৯২৬ সনের অক্টোবর মাসে ধুবরিতে অনুষ্ঠিত বার্ষিক অধিবেশনে তিনি সভাপতিত্ব করেছিলেন। পরবর্তী সময়ে তিনি শিবসাগরের আধুনিক মঞ্চ আন্দোলনে জড়িত হয়েছিলেন। তিনি নিজের রচিত কয়েকটি নাটকে সমাজের ছোট খাটো ভুল-ভ্রান্ত্রি ইত্যাদি সংশোধন করার জন্য চেষ্টা করেছিলেন। 
১৮৭২ সনের ডিসেম্বর মাসে বেণুধর রাজখোয়ার জন্ম হয়। তাঁর পিতার নাম সুচান্দরাম রাজখোয়া ও মাতার নাম হিরাবতি রাজখোয়া। 
বেণুধর রাজখোয়া প্রাথমিক ও মাধ্যমিক শিক্ষা ডিব্রুগড়ে সম্পূর্ণ করেন ও উচ্চ শিক্ষা কলকাতা থেকে গ্রহন করেন। ১৮৯৬ সনে কলকাতা থেকে স্নাতক ডিগ্রী লাভ করে অসমে ফিরে আসেন। অসমে তিনি বিভিন্ন বিভাগে চাকরি করেন ও ১৯৩১ সনে উপায়ুক্তের পদে অবসর গ্রহণ করেন। তিনি ১৯২৬ সনে ধুবরিতে অনুষ্ঠিত অসম সাহিত্য সভার ৯তম অধিবেশনে সভাপতিত্ব করেছিলেন। 
১৯৫৫ সনে বেণুধর রাজখোয়ার মৃত্যু হয়। মোর জীৱন দাপোন (১৯৬৯)
ভৃগুমুণি কাগয়ুং
ভৃগুমুণি কাগয়ুং (; ) একজন অসমীয়া সাহিত্যিক। ১৯৩৪ সনে শিবসাগর জেলার দিখৌমুখের আলিমুর মিসিংগাঁও নামক স্থানে তাঁর জন্ম হয়।
সোফি চৌধরী
সোফি চৌধরী (জন্ম সোফিয়া চৌধরী, ফেব্রুয়ারি ৮, ১৯৮২) একজন ব্রিটিশ চলচ্চিত্র অভিনেত্রী এবং গায়িকা। প্রাথমিকভাবে তিনি ভারতীয় চলচ্চিত্রে সক্রিয় হয়েছেন। এছাড়াও তিনি একজন সাবেক এমটিভি ইন্ডিয়া ভিজে, অনিয়মিত মডেল এবং টেলিভিশন উপস্থাপিকা।
সোফি পূর্ব লন্ডন (Walthamstow), ইংল্যান্ড, যুক্তরাজ্যে জন্ম নেন এবং সেথানেই বেড়ে ওঠেন। তার বাবা সোফিয়া লরেনের দারুণ ভক্ত থাকায় তার জন্মের সময় নাম রাখেন "সোফিয়া", যদিও পরবর্তীকালে তিনি "সোফি" নামেই পরিচিত হন। তার একটি বড় ভাই রয়েছে। বর্তমানে তিনি তার মা এবং নানীর সাথে বাস করেন।
তিনি স্যার জর্জ মনোক্স কলেজে ও লন্ডন স্কুল অফ ইকোনমিক্সে পড়াশোনা করেন এবং ইউরোপীয় রাজনীতি ও ফরাসি বিষয়ে স্নাতক সম্পন্ন করেন। সোফি লন্ডন একাডেমি অফ মিউজিক অ্যান্ড ড্রামাটিক আর্ট থেকে স্বর্ণ পদকপ্রাপ্ত। এছাড়াও, ফ্রান্সের প্যারিসে অবস্থিত একটি মর্যাদাসম্পন্ন রাজনৈতিক প্রতিষ্ঠান "সায়েন্সেস পো"-এ তিনি প্রায় দুই বছর অধ্যয়ন করেন, যেখানে অনেক ফরাসি রাজনীতিবিদ অধ্যয়ন করেছেন। বলিস্পাইসি-এর প্রতিবেদন অনুসারে জানা যায় সোফি অধ্যয়নরত অবস্থায় জী ইউকে-এর ভিজে নির্বাচিত হন।
সোফি একজন বহুভাষিক, তিনি ইংরেজি, হিন্দি, উর্দু, ফরাসি এবং ইতালির ভাষায় অনর্গল কথা বলতে সক্ষম এবং এই ভাষার পাশাপাশি স্প্যানিশ, পাঞ্জাবি এবং আরবি ভাষায় গাইতেও পারেন। তিনি বিভিন্ন নৃত্য শৈলী সম্পর্কে প্রশিক্ষণ নিয়েছেন, এর মধ্যে রয়েছে ভারতীয় শাস্ত্রীয় নৃত্য ভরতনাট্যম, যা তিনি চার বছর ধরে লন্ডনে শিখেছেন, এবং কত্থক যেমন পশ্চিমা নৃত্য সালসা, যা তিনি দুই বছর ধরে মুম্বাইয়ে শিখেছেন। এছাড়াও তিনি পাশ্চাত্য শাস্ত্রীয় সঙ্গীতে সুপ্রশিক্ষিত, যা তিনি ইউকে-তে হেলেনা শেনালের কাছে তিন বছর ধরে শিখেছেন। পাশাপাশি ভারতীয় শাস্ত্রীয় সঙ্গীত যা তিনি পণ্ডিত অস্কারান শর্মার কাছ থেকে শিখেছেন।
শামসুদ্দীন আবুল কালাম
শামসুদ্দীন আবুল কালাম (, (১৯২৬ - ১০ জানুয়ারি, ১৯৯৭) বাংলা সাহিত্যের বাংলাদেশের কথাসাহিত্যিক ও উপন্যাসিক। তিনি ১৯২৬ সালের আগষ্ট মাসে বরিশাল জেলার নলছিটি উপজেলার কামদেবপুর গ্রামে জন্মগ্রহন করেন। তিনি এ. এম. হারুন-অর-রশিদ-এর মামা।
আবুল কালাম বরিশাল জেলা স্কুল থেকে ১৯৪১ সালে ম্যাট্রিক, ১৯৪৩ সালে ব্রজমোহন কলেজ থেকে আই.এ এবং ১৯৪৬ সালে কলকাতা বিশ্ববিদ্যালয় থেকে বি.এ পাস করেন। এরপর তিনি এমএ শ্রেণিতে ভর্তি হন, কিন্তু পাঠ শেষ না করেই বিশ্ববিদ্যালয় ত্যাগ করেন। ১৯৫৯ সালে শামসুদ্দিন আবুল কালাম আলোকচিত্র, সেট ডিজাইন, সংগীত ও চলচ্চিত্র সম্পাদনা বিষয়ে উচ্চতর ডিগ্রী গ্রহণের উদ্দেশ্যে ইতালির রাজধানী রোম গমন করেন এবং সেখানকার সরকারি প্রতিষ্ঠান সিনেসিত্তায় যোগ দেন। ষাটের দশকে তিনি রোম বিশ্ববিদ্যালয় থেকে ডক্টর অব লিটারেচার ডিগ্রী অর্জন করেন।
তাঁর রচনায় বাংলার মানুষের গ্রামীণ জীবন বিস্তারিতভাবে দেখা যায়। আবেগ এবং প্রেমের আধিক্য তাঁর লেখায় যথেষ্ট বিরাজমান।
সীতাকুন্ড গণহত্যা
সীতাকুন্ড গণহত্যা () যা ১৯৫০ সালের ১৫ই ফেব্রুয়ারি হিন্দু তীর্থযাত্রীদের উপর সংগঠিত হত্যাকান্ডকে নির্দেশ করে। সমগ্র পূর্ব বাংলা, আসাম ও ত্রিপুরা থেকে তীর্থযাত্রীরা মহা শিবারাত্রি উপলক্ষে হিন্দু ধর্মের পূর্ণ্যভূমি সীতাকুন্ডের চন্দ্রনাথ পাহাড়ে অবস্থিত চন্দ্রনাথ মন্দির যাওয়ার পথে সীতাকুন্ড রেলস্টেশন এলাকায় সশস্ত্র আনসার ও মুসলিমদের আক্রমণের শিকার হয়।
চট্টগ্রাম শহর থেকে ৩৭কিঃমিঃ উত্তরে চট্টগ্রাম-লাকসাম রেলপথ বিস্তৃত ছোট্ট শহর সীতাকুন্ড।
জাতীয় ক্রীড়া দল
জাতীয় ক্রীড়া দল কোন নির্দিষ্ট ক্রীড়ায় সংশ্লিষ্ট দেশের প্রতিনিধিত্বকারী একটি দল। এটি একটি ক্রীড়া পরিভাষা। সচরাচর এটি জাতীয় দল নামেই সমধিক পরিচিত। দলটি কোন নির্দিষ্ট ক্লাব বা অঞ্চলের ক্ষেত্রে ব্যবহার করা হয় না। পরিভাষাটি সাধারণতঃ দলগত ক্রীড়ার জন্যেই প্রযোজ্য। তারপরও দেশের প্রতিনিধি হিসেবে ব্যক্তিগত পর্যায়েও এর ব্যবহার হয়ে থাকে। ব্যক্তির ফলাফলকে অনেক সময় দলের ফলাফলরূপে গণ্য করা হয়।
বিভিন্ন পর্যায় বা স্তরে ও বয়স পর্যায়ে প্রতিদ্বন্দ্বিতা করতে দেখা যায়। সেজন্যে জাতীয় দলে অনেক ধরনের নির্বাচন প্রক্রিয়া অনুসরণ করতে হয়। তবে জাতীয় দলে সদা-সর্বদাই সেরা খেলোয়াড়দেরকে অন্তর্ভুক্ত করা হয় না। অন্যান্য ক্রীড়া দলের ন্যায় জাতীয় দলেও লিঙ্গ, বয়স কিংবা অন্য কোন প্রক্রিয়ার মাধ্যমে বিভক্ত করা হয়। মর্যাদাসম্পন্ন জাতীয় দলে প্রায়শঃই জ্যেষ্ঠ পুরুষ ও জ্যেষ্ঠ মহিলা দল হয়ে থাকে। কিন্তু তারা যে সর্বাপেক্ষা জনপ্রিয় অথবা সফলতার ভাগিদার তা বলা যাবে না।
অধিকাংশ ক্ষেত্রেই জাতীয় দল কোন একটি স্বাধীন, সার্বভৌম রাষ্ট্রের পক্ষে এককভাবে প্রতিনিধিত্ব করে থাকে। তবে অনেকগুলো ক্রীড়ায় ইংল্যান্ড, উত্তর আয়ারল্যান্ড, স্কটল্যান্ড এবং ওয়েলস পৃথকভাবে জাতীয় দল প্রেরণ করে থাকে। কিন্তু অলিম্পিক প্রতিযোগিতায় সম্মিলিতভাবে যুক্তরাজ্য দল নামে জাতীয় দল প্রেরণ করে। রাগবি ইউনিয়নে আয়ারল্যান্ড জাতীয় রাগবি ইউনিয়ন দল আয়ারল্যান্ড প্রজাতন্ত্র এবং উত্তর আয়ারল্যান্ডের প্রতিনিধিত্ব করে। এছাড়াও, সর্বদলীয় আয়ারল্যান্ড দল নামে অনেকগুলো ক্রীড়ায় মাঠে নামে।
জাতীয় দলের জনপ্রিয়তা ও গ্রহণযোগ্যতা অনেকগুলো অনুঘটকের উপর নির্ভর করে। তন্মধ্যে নির্দিষ্ট ক্রীড়াটি সংশ্লিষ্ট দেশের জনগোষ্ঠীর আগ্রহ ও জনপ্রিয়তার উপর অনেকাংশে নির্ভরশীল। কিছু দেশে নির্দিষ্ট ক্রীড়াটি অত্যন্ত জনপ্রিয় ও কখনোবা তা জাতীয় পর্যায়ের ক্রীড়া হিসেবে গণ্য হয়। নিজ দেশে প্রতিযোগিতা অনুষ্ঠিত না হওয়া স্বত্ত্বেও জাতীয় দল জনপ্রিয়তা পেতে পারে। পাপুয়া নিউগিনি জাতীয় রাগবি লীগ দল প্রকৃত অর্থেই ঐ দেশে জনপ্রিয় কিন্তু সর্বোচ্চ পর্যায়ের প্রতিযোগিতা হিসেবে রাগবি লীগ বিশ্বকাপে তেমনটা নয়।
কোন দেশের অভ্যন্তরে নির্দিষ্ট ক্রীড়াটি কোন জনগোষ্ঠীর কাছে জনপ্রিয়তা পেতে পারে। উদাহরণস্বরূপ: মহিলাদের দলটি পুরুষদের দলের তুলনায় জনপ্রিয়তা পেতে পারে যদি সংশ্লিষ্ট ক্রীড়ায় তাদের অংশগ্রহণ অধিক থাকে।
আন্তর্জাতিক প্রতিযোগিতায় জনপ্রিয়তার সাথে দলের অংশগ্রহণ জাতীয় ক্রীড়া দলের জনপ্রিয়তা সর্বাপেক্ষা প্রভাববিস্তার করে। বৈশ্বিক পর্যায়ে অংশগ্রহণের ফলে এ মর্যাদা উত্তরোত্তর বৃদ্ধি পেয়ে থাকে।
যে-সকল প্রতিযোগিতায় অধিকাংশ দল অংশগ্রহণ করে সেগুলো অধিক জনপ্রিয়তা পায়। বহু-ক্রীড়া আন্তর্জাতিক প্রতিযোগিতারূপে অলিম্পিক গেমস, কমনওয়েলথ গেমসে সকল দলের অংশগ্রহণের সাথে জড়িত। নির্দিষ্ট ক্রীড়ার অন্যান্য প্রতিযোগিতারূপে ফিফা বিশ্বকাপ, রাগবি বিশ্বকাপ (রাগবি ইউনিয়ন) ও ক্রিকেট বিশ্বকাপে খেলার জন্য অনেক দলকে বাছাই-পর্বে অংশ নিতে হয়।
অনেক ধরনের নিয়ম-কানুন বা পদ্ধতি ব্যবহার করে জাতীয় দলের খেলোয়াড়রূপে নির্ধারণ করা হয়। ফুটবলে সংশ্লিষ্ট দেশের নাগরিকসহ পাসপোর্ট বহন করতে হয়। অথবা, জন্মস্থান অথবা, পিতা-মাতা বা দাদার জন্মস্থান অথবা আঠারো বছর পূর্তির পর পাঁচ বছর অবস্থান করলে তিনি এ মর্যাদা পেতে পারেন। রাগবি ইউনিয়নে জন্মস্থান অথবা, পিতা-মাতা বা দাদার জন্মস্থান অথবা তিন পাঁচ বছর অবস্থান করলে তিনি এ মর্যাদা পেতে পারেন। তবে কোন খেলোয়াড় যদি কোন একটি জাতীয় দলে খেলেন, তাহলে তিনি অন্য দেশের হয়ে একই স্তরে অথবা জ্যেষ্ঠদের দলে খেলতে পারবেন না।
স্নায়ু
একটি স্নায়ু নিউরনের অ্যাক্সনের একগুচ্ছ বদ্ধ বান্ডিল,যা প্রান্তীয় স্নায়ু তন্ত্রের অংশ।এর মধ্য দিয়ে প্রান্তীয় অঙ্গে তড়িৎ-রাসায়নিক সংকেত আদান-প্রদান হয়।
কেন্দ্রীয় স্নায়ুতন্ত্রে, অনুরূপ গঠনকে নিউরাল ট্র্যাক্ট বলে। নিউরনকে কখনও কখনও স্নায়ু কোষ বলা হলেও এটি পুরোপুরি সঠিক নয়,যেহেতু অনেক নিউরনই স্নায়ু গঠন করে না,আবার স্নায়ুতে অ-নিউরন কোষ যেমন সোয়ান কোষ থাকে,যা অ্যাক্সনকে মায়েলিনে আবৃত করে রাখে।
প্রতিটি স্নায়ু রজ্জুর ন্যায় গঠন,যাতে অনেক অ্যাক্সন বা স্নায়ু তন্তু (nerve fibre)থাকে।একটি স্নায়ুর মধ্যে প্রতিটি অ্যাক্সন যোজক কলার একটি স্তর দ্বারা আবৃত থাকে,যাকে এন্ডোনিউরিয়াম বলে।এরকম অনেকগুলি অ্যাক্সন মিলে নার্ভ ফ্যাসিকল করে।প্রতিটি ফ্যাসিকল যোজক কলার একটি স্তর দ্বারা আবৃত থাকে,যাকে পেরিনিউরিয়াম বলে।শেষে,সমস্ত স্নায়ু যোজক কলার আরেকটি স্তর দ্বারা আবৃত থাকে,যাকে এপিনিউরিয়াম বলে।
সংকেত পরিবহনের উপর নির্ভর করে স্নায়ুকে তিনভাগে ভাগ করা হয়।
এরা তৈরি বলে এদের সেনসরি নার্ভ বা সংজ্ঞাবহ স্নায়ুও বলা হয়। দর্শন অনুভূতির জন্য অপটিক নার্ভ, ঘ্রাণের জন্য অলফ্যাক্টরি নার্ভ এবং শ্রবণের জন্য অডিটরি নার্ভ এই শ্রেণিভূক্ত ।
তৈরি বলে এদের মোটর নার্ভ বা চেষ্টীয় স্নায়ু বলে। তৃতীয় করোটি স্নায়ু বা অকুলোমোটর নার্ভ এবং ষষ্ঠ করোটি স্নায়ু বা অ্যাবডুসেনস নার্ভ এই গোত্রের ।
সপ্তম করোটি স্নায়ু বা ফেসিয়াল নার্ভ , দশম করোটি স্নায়ু বা ভেগাস নার্ভ হল এই শ্রেণির অন্তর্ভুক্ত ।
নাস্তিক লেখকদের তালিকা
এটি নাস্তিক লেখকদের একটি তালিকা। মূলত ব্যাপক অর্থে নাস্তিক্যবাদ বলতে বুঝায়, উপাস্যদের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে, নাস্তিক্যবাদ হলো, উপাস্যের কোনো অস্তিত্ব নেই এই অর্থে বিশেষভাবে অবস্থান করা। সর্বাধিকভাবে, কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এই তালিকা জীবিত এবং মৃত লেখকদের, যারা বিভিন্নভাবে তাদের লেখনিতে নাস্তিক্যবাদ ও উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক, এবং যারা ​​প্রকাশ্যে নাস্তিক হিসাবে নিজেদের প্রকাশ করেছেন।
ফোনব্লক্স
ফোনব্লক্স হচ্ছে মডিউলার স্মার্টফোন ধারণা যা তৈরি করেছেম এবং নকশা প্রস্তুত করেছেন ওলন্দাজ নকশাকার ডেভ হেকেন্স, যার প্রথমিক উদ্দেশ্য বৈদ্যুতিক অপচয় রোধ করা। কিন্তু এটিই মোবাইল ফোনে প্রথম মডিউলার নকশা প্রণয়ন করার ধারণা নয়। এটি এর নকশায় মডিউলারিটি বৃদ্ধি, এর ব্যাপারে মানুষের নজর ও জনপ্রিয়তার কারণে অধিক উল্লেখযোগ্য। মূল বোর্ডে ক্ষুদ্র যন্ত্রাংশ (“ব্লক” বলা হয় এগুলোকে) একসাথে যোগ করার মাধ্যমে একজন ব্যবহারকারী নিজের মত তার স্মার্টফোনকে সাজাতে পারবে। কোনো একটি নির্দিস্ট ব্লক ভেঙে গেলে, নষ্ট হয়ে গেলে বা হালনাগাদের প্রয়োজন হলে তার জায়গায় একইরকেমে বা অন্যরকমের ব্লক প্রতিস্থাপন করা যাবে। এই ব্লক পাওয়া যেবে ব্লকের দোকান বা ব্লকস্টোরে, যেখানে ব্যবহারকারীগণ ব্যবহৃত এবং অব্যবহৃত ব্লক ক্রয় করতে পারবেন এবং নিজেদের পুরোনো ব্লক ইচ্ছা করলে বিক্রি করতে পারবেন।
২০১৩ সালে ফোনবলক্স এবং গুগল/মোটরলা মডিউলার ফোনের উপরে তাদের একই পরিকল্পনার কথা প্রকাশ করেন এবং ফোনব্লক্সের ওয়েবসাইট উৎসাহীদের জন্য ফোরাম হবে যেখানে তারা গুগলের এটিএপি দলের নকশা করা “প্রজেক্ট অ্যারা” নিয়ে আলোচনা ও উন্নয়ন করতে পারবে। ২০১৫ সালের জানুয়ারি মাসে মডিউলার ফোনের মুক্তির কথা রয়েছে।
মুহাম্মাদ বিন কাসিম
ইমাদউদ্দিন মুহাম্মদ বিন কাসিম আল সাকাফি (; c. ৩১ ডিসেম্বর ৬৯৫১৮ জুলাই ৭১৫) ছিলেন একজন উমাইয়া সেনাপতি। সিন্ধু নদসহ সিন্ধু ও মুলতান অঞ্চল তিনি জয় করে উমাইয়া খিলাফতের অন্তর্ভুক্ত করেন। তিনি তাইফে (বর্তমান সৌদি আরব) জন্মগ্রহণ করেন। তার সিন্ধু জয়ের কারণে মুসলিমদের পক্ষে মুসলিমদের ভারতীয় উপমহাদেশ বিজয়ের পথ প্রশস্ত হয়।
মুহাম্মদ বিন কাসিম তাইফের সাকিফ গোত্রের সদস্য ছিলেন। তার পিতা কাসিম বিন ইউসুফ তার বাল্যকালে মৃত্যুবরণ করেন। তার চাচা উমাইয়া গভর্নর হাজ্জাজ বিন ইউসুফ তাকে যুদ্ধবিদ্যা ও সরকার পরিচালনা শিক্ষা দেন। সিন্ধু যাত্রার পূর্বে মুহাম্মদ বিন কাসিম তার চাচাত বোন হাজ্জাজের কন্যা জুবাইদাকে বিয়ে করেন। তার আরেকজন চাচা মুহাম্মদ বিন ইউসুফ ইয়েমেনের গভর্নর ছিলেন। হাজ্জাজের পৃষ্ঠপোষকতায় মুহাম্মদ বিন কাসিম পারস্যের গভর্নর হন। সেখানে তিনি একটি বিদ্রোহ দমন করতে সফল হন।
হাজ্জাজ বিন ইউসুফের সাথে ঘনিষ্ঠ আত্মীয়তা থাকার কারণে খলিফা সুলাইমান ইবনে আবদুল মালিকের ক্ষমতাগ্রহণের পর তাকে মৃত্যুদন্ড দেয়া হয়।
লক্ষ্মীনন্দন বরা
লক্ষ্মীনন্দন বরা (; ) একজন অসমীয়া গল্পকার, ঔপন্যাসিক ও শিক্ষাবিদ। রামধেনু যুগে গল্পকার রুপে আত্মপ্রকাশ করে পরবর্তী জীবনে তিনি উপন্যাসো রচনা করেছিলেন। অসম কৃষি বিশ্ববিদ্যালয়ের অধ্যাপক রুপে অবসর গ্রহণ করা লক্ষ্মীনন্দন বরা ১৯৮৮ সনে "পাতাল ভৈরবী" গ্রন্থের জন্য সাহিত্য অকাদেমি পুরস্কার লাভ করেন। তিনি ১৯৯৫ সনে অসম সাহিত্য সভার বোকাখাত অধিবেশনে সভাপতিত্ব করেছিলেন। 
অসমের নগাঁও জেলার হাতিচোং অঞ্চলের কুজিদাঁহ গাঁও নামক স্থানে লক্ষ্মীনন্দন বরা জন্মগ্রহন করেন। তাঁর পিতার নাম ফেটুরাম বরা ও মাতার নাম ফুলেশ্বরী বরা। তিনি বেবেজিয়া পণ্ডিত কনকচন্দ্র শর্মা হাইস্কুল থেকে মাধ্যমিক শিক্ষা গ্রহন করে নগাঁও সরকারী উচ্চতর মাধ্যমিক বালক বিদ্যালয়ে নামভর্তি করেন। ১৯৪৮ সনে উক্ত বিদ্যালয় থেকে প্রবেশিকা পরীক্ষায় উর্ত্তীর্ণ হন। ১৯৫২ সনে কটন কলেজ থেকে স্নাতক ডিগ্রী লাভ করেন ও ১৯৫৪ সনে কলকাতা থেকে স্নাতকোত্তর ডিগ্রী লাভ করেন। 
১৯৫৫ সনে তিনি শিলং-এর সেন্ট এন্থনী কলেজের প্রবক্তা রুপে প্রথম কর্মজীবনে প্রবেশ করেন। তারপর তিনি জগন্নাথ বরুয়া মহাবিদ্যালয়, নগাঁও মহাবিদ্যালয়, কটন কলেজ ইত্যাদিতে শিক্ষকতা করেন ও ১৯৫৮ সনে যোরহাটের অসম কৃষি মহাবিদ্যালয়ে যোগদান করেন। ১৯৯২ সনে তিনি অসম কৃষি মহাবিদ্যালয়ের অধ্যাপক রুপে অবসর গ্রহণ করেন। কিছুদিন তিনি জার্মানীর গেটেনবার্গ বিশ্ববিদ্যালয়ের আবহাওয়া বিজ্ঞানের ভিজিটিং প্রফেসার হিসেবে, ইন্দো-জার্মান গবেষণা প্রকল্পের ও অসম প্রদূষন বোর্ডের অধ্যক্ষরুপে কার্যনির্বাহ করেছিলেন। ১৯৭৯ সনে তিনি কিছুদিন কলকাতা থেকে প্রকাশিত দ্যা ইকনোমিক্স টামইমস্‌ খবরের কাগজে যোরহাটের সংবাদদাতা রুপেও কার্যনির্বাহ করেছিলেন। তদুপরি তিনি ১৯৯২ সন থেকে ১৯৯৫ সন পর্যন্ত সাপ্তাহিক রংপুর খবরের কাগজের সম্পাদক ছিলেন। 
লক্ষ্মীনন্দন বরা রামধেনুতে গল্পকার রুপে আত্মপ্রকাশ করেন। তাঁর রচনাসমূহ রামধেনু, নতুন অসমীয়া, অরুনাচল ইত্যাদিতে প্রকাশিত হত। ১৯৮৮ সনে তিনি পাতাল ভৈরবী সাহিত্য অকাদেমি পুরস্কার ও ২০০৪ সনে অসম উপত্যকা সাহিত্য পুরস্কার লাভ করেন। ১৯৯৬ সনে অসম সাহিত্য সভার বোকাখাত অধিবেশনে সভাপতিত্ব করেন। বর্তমানে তিনি গরিয়সী আলোচনী পত্রিকায় সম্পাদক হিসেবে কর্মরত আছেন। "গঙা চিলনীর পাখি" তাঁর প্রথম উপন্যাস। কাল বলুকাত খোঁজ তাঁর আত্মজীবনীমূলক গ্রন্থ।
উপন্যাস
নাটক
ছোটগল্প
ভ্রমণ কাহিনী
আত্মজীবনী
মুসা বিন নুসাইর
মুসা বিন নুসাইর ( "Mūsá bin Nuṣayr"; ৬৪০–৭১৬) ছিলেন উমাইয়া খলিফা প্রথম আল ওয়ালিদের অধীনস্থ একজন গভর্নর ও সেনাপতি। তিনি উত্তর আফ্রিকার (ইফ্রিকিয়া) মুসলিম প্রদেশ শাসন করেন। মুসলিমরা হিস্পানিয়ার(স্পেন, পর্তুগাল, আন্ডোরা ও ফ্রান্সের অংশবিশেষ) ভিসিগথ সাম্রাজ্য জয়ের সময় তিনি অভিযানে নির্দেশনা দেন।
তার পূর্বপুরুষদের ব্যাপারে বেশ কিছু অভিমত আছে। কারো মতে তার পিতা ফোরাতের পূর্বপাড়ে বসবাসকারী আধা যাযাবর গোষ্ঠী লাখমিয় গোত্রের সদস্য ছিলেন এবং সাসানীয়দের মিত্র ছিলেন। অন্যদের মতে তিনি বনু বকর কনফেডারেশনের সদস্য ছিলেন। আল তাবারির বর্ণনায় তার সম্পর্কে বিস্তারিত জানা যায়। তার মতে মুসার পিতা সিরিয়ান শহর আইন আল তামরের পতনের পর বন্দী হন। এ বর্ণনা অনুযায়ী অনুযায়ী তার পিতা পারস্য উদ্ভূত খ্রিষ্টান ছিলেন। অন্যদিকে আল বালাদুরি একই ঘটনার উল্লেখ করে তাকে সিরিয়ার জাবাল আল জালিলের বালি গোত্রের আরব হিসেবে চিহ্নিত করেন।
মুসার পিতা দাস হিসেবে তৎকালীন সিরিয়ার গভর্নর ও খলিফা প্রথম মারওয়ানের পুত্র আবদুল আজিজ ইবনে মারওয়ানের অধীনে কাজ করতেন। মারওয়ান তাকে মুক্তি দিয়েছিলেন। তিনি সিরিয়ায় ফিরে আসেন। সিরিয়ার কাফারমারা বা কাফারমাসরা নামক স্থানে মুসা জন্মগ্রহণ করেন। তার জন্মসাল হিসেবে ৬৪০ খ্রিষ্টাব্দ উল্লেখ আছে।
খলিফা আবদুল মালিক ইবনে মারওয়ান মুসাকে ইরাকের সহকারী গভর্নর হিসেবে নিয়োগ দেন। সেখানে করের অর্থ নিয়ে বিরোধের কারণে মুসার সামনে দুটি পছন্দের একটি বেছে নিতে বলা হয়: বিরাট অঙ্কের জরিমানা দেয়া, নাহয় নিজের মৃত্যুর মাধ্যমে তা পরিশোধ করা। তার পিতার পৃষ্ঠপোষক আবদুল আজিজ ইবনে মারওয়ান মুসার পক্ষাবলম্বন করেন এবং মুক্তিপণের অর্থ পরিশোধ করেন। পরে তিনি মুসাকে ইফ্রিকিয়ার গভর্নর হিসেবে নিয়োগে ভূমিকা রেখেছিলেন।
আলিফ লায়লা
আলিফ লায়লা (; ) হল আরব্য রজনীর গল্প অবলম্বনে নির্মিত একটি ভারতীয় টেলিভিশন ধারাবাহিক। সাগর ফিল্মস এটি নির্মাণ করে। দুটি আলাদা মৌসুমে টেলিভিশন ধারাবাহিকটি নির্মাণ হয়। প্রথম মৌসুমটি ডিডি ন্যাশনাল (দুরদর্শন ন্যাশনাল) চ্যানেলে প্রচারিত হয় এবং দ্বিতীয় মৌসুমটির প্রচার হয় পাকিস্তানের এ.আর.ওয়াই. ডিজিটাল চ্যানেলে। ব্যাপক জনপ্রিয়তার কারণে পরবর্তীতে ধারাবাহিকটির বাংলাদেশেও বাংলা ভাষায় ডাব করে সম্প্রচার শুরু হয় বিটিভি এবং একুশে টেলিভিশনে। যা রীতিমত দর্শক সাফল্য পায়। ২০১২ সালে ভারতীয় চ্যানেল "ধামাল টিভি" এর পঞ্চম সম্প্রচার শুরু করে। বর্তমানে বাংলাদেশের বেসরকারী টেলিভিশন চ্যানেল গাজী টিভি (জিটিভি) নিয়মিতভাবে প্রতি শনিবার থেকে বুধবার রাত ৮ টা ৩০ মিনিটে এবং প্রতি বৃহস্পতিবার রাত ৭ টা ৪৫ মিনিটে এই ধারাবাহিকটি বাংলায় প্রচার করছে।"আলিফ লায়লার ২য় মৌসুমের প্রচার শুরু হয় একুশে টিভিতে। পরে একুশে টিভি বন্ধ হয়ে গেলে অবশিষ্ট অংশ বিটিভিতে শেষ হয়।""আলিফ লায়লা"" "ভারত সিনে-গোয়েরস একাডেমী" দ্বারা ভূষিত "সর্বাধিক বিশিষ্ট টিভি সিরিয়াল" বিজয়ী।
লৌলাড়া
লৌলাড়া ভারতের পশ্চিমবঙ্গ রাজ্যের পুরুলিয়া জেলার পুঞ্চা থানার অন্তর্গত একটি প্রত্নস্থল।
লৌলাড়া গ্রামে যে তিনটি প্রাচীন জৈন মূর্তি পাওয়া গেছে, তাঁদের শিল্পকলা দেখে অনুমান করা হয় যে, সেগুলি নবম শতাব্দীতে নির্মিত হয়েছিল। মূর্তিগুলির সংক্ষিপ্ত বর্ণনা নিম্নে দেওয়া হল
চন্ডেশ্বর
চন্ডেশ্বর ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল। এই স্থানটি পুরুলিয়া-বাঁকুড়া সড়কের ওপর অবস্থিত লধুড়কা গ্রামের অন্তর্গত। এখানে পূর্বে বেশ কয়েকটি পুরাকীর্তি থাকলেও সেগুলি অপসারিত বা অপহৃত হয়েছে। জনৈক অনিল কুমার চৌধুরী নিম্নে বর্ণিত মাত্র দুইটি মূর্তিকে উদ্ধার করে পুরুলিয়া শহরের হরিপদ সাহিত্য মন্দিরের সংগ্রহশালায় সংরক্ষণের ব্যবস্থা করতে সমর্থ হন।
অষ্টম বা নবম শতাব্দীতে নির্মিত ৫০ সেন্টিমিটার X ৩৬ সেন্টিমিটার মাপের একটি নর ও একটি নারী মূর্তি সম্বলিত যুগ্ম মূর্তি সম্বলিত ভাস্কর্যটি আদি মিথুন মূর্তি নামে পরিচিত। নগ্ন উর্ধাঙ্গে রত্নোপবীত ও নিম্নাঙ্গে সূক্ষ্ম খাটো ধুতি পরিহিত অলঙ্কার শোভিত পুরুষ মূর্তিটি স্ত্রী মূর্তিটির পাশে অর্ধ পর্য্যঙ্কাসনে সিংহাসনে উপবিষ্ট। নারী মূর্তিটি সূক্ষ্ম ও স্বচ্ছ বস্ত্রে আচ্ছাদিত ও অলঙ্কারে সজ্জিত। দুই মূর্তির ডান হাত ভেঙ্গে গেলেও লক্ষ্য করলে বোঝা যায় সেগুলি মূর্তি দুটির জানুতে অভয় মুদ্রায় স্থাপিত। মূর্তি দুটির বাঁ দিকে একটি করে শিশু মূর্তি অবস্থিত। সিংহাসনের নিচে পাঁচটি মূর্তি সারিবদ্ধ ভাবে সজ্জিত। একেবারে বাঁ দিকে দুই হাতে রত্নপাত্রে উপাচার ধারণ করে অর্ঘ্য নিবেদনরত একটি বানর মূর্তি দেখা যায়, তার ডানদিকে দুই অশ্বারোহী মূর্তি একে অপরের দিকে মুখ করে দাঁড়িয়ে রয়েছে এবং তার ডানদিকে দুইজন শ্মশ্রুযুক্ত বামন মূর্তি অবস্থিত।
চন্ডেশ্বর প্রত্নস্থলে নবম বাঁ দশম শতাব্দীতে নির্মিত ৪০ সেন্টিমিটার X ৩৬ সেন্টিমিটার মাপের একটি সূর্য মূর্তিও পাওয়া যায়, যা মানভূম অঞ্চলে প্রায় বিরল। স্ফীতাধর মূর্তিটির মুখের গঠন গোলাকার এবং দুই হাতে দুইটি প্রস্ফুটিত সনাল পদ্ম ধারণ করে সমভঙ্গ মুদ্রায় দণ্ডায়মান। মূর্তিটির কিরীট ও জানু পর্যন্ত নিম্নাংশ ভগ্ন। মূর্তিটির ডানদিকে একটি ‘দণ্ডী’ মূর্তি অবস্থিত, যার ডান হাতে একটি দন্ড স্কন্ধের ওপর স্থাপিত। সূর্য মূর্তির বাঁ দিকে আভঙ্গ মুদ্রায় দণ্ডায়মান একটি ‘পিঙ্গল’ মূর্তি বর্তমান। এই দুই মূর্তির দুই পাশে ‘ঊষা’ ও ‘প্রত্যুষার’ মূর্তি অবস্থিত।
কাম
কাম বা লাস্য বা লালসা বা লিপ্সা হল শরীরে অনুভূত প্রবল চাহিদা, কামনা ও বাসনার একটি আবেগ বা অনূভূতি। কাম বিভিন্ন প্রকারের হতে পারে; যেমন: যৌনসঙ্গমের জন্য কাম, জ্ঞানের জন্য কাম, শক্তির জন্য কাম, লক্ষ অর্জনের জন্য কাম ইত্যাদি। তবে যৌনসংগমের বাসনা অর্থেই এটি অধিকহারে ব্যবহৃত হয়।
হিন্দুধর্ম ও বৌদ্ধধর্ম অনুসারে কাম (শারীরিক যৌনতার উদ্দেশ্যে কাম) হল ছয়টি ষড়ঋপূর একটি, খ্রিষ্টধর্মে এটি সাতটি মারাত্নক পাপের মাঝে একটি পাপ হিসেবে অন্তভূক্ত। ইসলাম ধর্মে অবৈবাহিক (যৌন)কাম নিষিদ্ধ, বৈবাহিক কাম বৈধ এবং বিবাহিত স্বামী বা স্ত্রী ছাড়া অন্য কারও দিকে ইচ্ছাকৃতভাবে কামদৃষ্টিতে তাকানো নিষিদ্ধ।
গেদুড়া ইউনিয়ন
গেদুড়া ইউনিয়ন বাংলাদেশের রংপুর বিভাগের ঠাকুরগাও জেলার হরিপুর উপজেলার অন্তর্গত একটি ইউনিয়ন।
হরিপুর উপজেলা সদর হতে ১৫ কিলোমিটার উত্তরে মুন্নাটলী বাজারের কাছে এই ইউনিয়নটি অবস্থিত।
১৯৬২ ইং সালের পুর্ব পর্যন্ত বর্তমান গেদুড়া ইউনিয়ন পরিষদ আমগাও ইউনিয়নের অধীন ছিলো। ১৯৭২ সালে আমগাঁও ইউনিয়ন পরিষদ বর্তমান ১নং গেদুড়া ইউনিয়ন পরিষদ এবং ২নং আমগাঁও ইউনিয়ন পরিষদ নামে দুই ভাগে বিভক্ত হয়।
২০১১ সালের আদমশুমারী অনুয়ায়ী গেদুড়া ইউনিয়নের মোট জনসংখ্যা ২৯৮৮৫ জন। এদের মধ্যে পুরুষ ১৪৩৭৩ জন ও মহিলার সঙখ্যা ১৪০০৫ জন। বাংলাদেশর ১৯৯১ সনের আদমশুমারি অনুসারে গেদুড়া ইউনিয়নের জনসংখ্যা ১৯,৪০৯ জন।
শিক্ষার হার ৪৩%
১। বিচারপতি মোঃ নজরুল ইসলাম তালুকদার
২। আলহাজ্ব মোঃ সিরাজুল ইসলাম
৩। মোঃ তরিকুল ইসলাম মাস্টার
৪। মোঃ দেলোয়ার হোসেন (সোনামতি)
গেদুড়া ইউনিয়নের মেদিনীসাগর দিঘি একটি দর্শনীয় স্থান।
আমগাও ইউনিয়ন
আমগাও ইউনিয়ন বাংলাদেশের রংপুর বিভাগের ঠাকুরগাও জেলার হরিপুর উপজেলার অন্তর্গত একটি ইউনিয়ন। নোনা নদী এবং গন্দর নদী বিধৌত এই ইউনিয়ন মূলত কৃষি অর্থনীতিকে কেন্দ্র করে পরিচালিত। আমগাও ইউনিয়নের উত্তরে গেদুড়া ইউনিয়ন, দক্ষিণে ডাঙ্গীপাড়া ইউনিয়ন পূর্বে রানীশনকৈল উপজেলা এবং পশ্চিমে বকুয়া ইউনিয়ন অবস্থিত।
আমগাও ইউনিয়নের আয়তন ১১.৫৩ বর্গকলোমিটার।
আমগাও ইউনিয়নের মোট জনসংখ্যা ২৭২৩৪ জন। বাংলাদেশর ১৯৯১ সনের আদমশুমারি অনুসারে আমগাও ইউনিয়নের জনসংখ্যা ১৮,৫৬৪ জন।
এই ইউনিয়নে দুটি কলেজ, ৭টি মাধ্যমিক বিদ্যালয় এবং ৪টি নিম্ন মাধ্যমিক বিদ্যালয় রয়েছে। কলেজ দুটির নাম হচ্ছে যাদুরানী আর্দশ কলেজ এবং যাদুরানী কলেজ। এছাড়াও এই ইউনিয়নে ৫টি সরকারী প্রাথমিক বিদ্যালয় এবং ৪টি বেসরকারী প্রাথমিক বিদ্যালয় রয়েছে।
বকুয়া ইউনিয়ন
বকুয়া ইউনিয়ন বাংলাদেশের রংপুর বিভাগের ঠাকুরগাও জেলার হরিপুর উপজেলার অন্তর্গত একটি ইউনিয়ন। নোনা নদী এবং নাগর নদী বিধৌত এই ইউনিয়ন মূলত কৃষি অর্থনীতিকে কেন্দ্র করে পরিচালিত। বকুয়া ইউনিয়নের উত্তরে গেদুড়া ইউনিয়ন, এবং পশ্চিমবঙ্গ, দক্ষিণে ডাঙ্গীপাড়া ইউনিয়ন পূর্বে আমগাও ইউনিয়ন এবং পশ্চিমে পশ্চিমবঙ্গ অবস্থিত।
ডাঙ্গীপাড়া ইউনিয়ন
ডাঙ্গীপাড়া ইউনিয়ন বাংলাদেশের রংপুর বিভাগের ঠাকুরগাও জেলার হরিপুর উপজেলার অন্তর্গত একটি ইউনিয়ন।
ডাঙ্গীপাড়া ইউনিয়নের মোট আয়তন ৩০১৫ হেক্টর বা ১২ বর্গকলোমিটার।
মূলত ডাঙ্গীপাড়া ইউনিয়নটি পূর্ব-পশ্চিমে বিস্তৃত। পশ্চিমে ভারতীয় সীমান্ত পর্যন্ত বিস্তৃত এবং উত্তর- দক্ষিণ বরাবর প্রবাহমান নাগর নদীটিই সীমানা হিসেবে ডাঙ্গীপাড়া ইউনিয়ন এবং ভারতকে বিভক্ত করেছে। ডাঙ্গীপাড়া ইউনিয়নের দক্ষিণ- পশ্চিমে উক্ত হরিপুর উপজেলার ৫ নং হরিপুর ইউনিয়নের অবস্থান। পূর্ব- দক্ষিণে ভাতুরিয়া ইউনিয়ন, পূর্ব- উত্তরে রানীশংকাইল উপজেলার হুসেনগাঁও ইউনিয়ন এবং উত্তর-পশ্চিমে হরিপুর উপজেলার ২ নং আমগাও ইউনিয়ন।
ইউনিয়ন পরিষদের সাংগাঠনিক কাঠামো অনুযায়ী মোট ৯ টি ওয়ার্ড নিয়ে গঠিত ডাঙ্গীপাড়া ইউনিয়ন পরিষদ।
স্বাধীণতা পরবর্তীতে হরিপুর থানা বৃহত্তর দিনাজপুর জেলার অধীন ছিল। বর্তমানের ৩ নং বকুয়া ইউনিয়ন ও ৪ নং ডাঙ্গীপাড়া ইউনিয়ন তখন ২ নং বীরগড় নামে একটি ইউনিয়নের অধীনেই ছিল। সে সময় ইউনিয়নের মূল ভবনটি ছিল ধীরগঞ্জের বর্তমান ৩ নং বকুয়া ইউনিয়নের ভবনটিতেই। পরবর্তীতে ১৯৭৮ সালে ২ নং বীরগড় ইউনিয়নটি দুই ভাগে বিভক্ত হয়ে একটির নামকরণ হয় ৩ নং বকুয়া এবং অপরটির নামকরণ হয় ৪ নং ডাঙ্গীপাড়া। ৪ নং ডাঙ্গীপাড়ার ভবনটি স্থান্তরিত হয়ে নতুন ভবন নির্মাণ করা হয় বর্তমান চৌরঙ্গী চৌরাস্তার পূর্ব পাশে। উল্লেখ্য, সে সময়েই ১ নং গেদুরা ইউনিয়নটি দুই ভাগে বিভক্ত হয়ে দুটি ইউনিয়ন গঠিত হয়। অপরটির নামকরণ হয় ২ নং আমগাঁও।
১৪ টি
২৭,৭৫৯ জন (২০১১আদমশুমারী অনুযায়ী)
পাকা রাস্তা ০৮ কি: মি, কাচা রাস্তা ৪০ কি: মি:
ডাঙ্গীপাড়া ইউনিয়নে দামোল আইডিয়াল কলেজ নামে ১টি কলেজ রয়েছে। এছাড়া রণহাট্টা চৌরঙ্গী উচ্চ বিদ্যালয়, রণহাট্টা চৌরঙ্গী বালিকা উচ্চ বিদ্যালয়সহ মোট মাধ্যমিক বিদ্যালয় আছে ৫টি। এছাড়া এই ইউনিয়নে ১১টি প্রাথমিক বিদ্যালয় ও ২টি মাদ্রাসা আছে।
কৃষিই অর্থনীতির প্রধান চালিকাশক্তি। তবে কিছু ক্ষুদ্র কুটির শিল্প ও হস্তশিল্প রয়েছে। প্রতি পাড়ায় ও বিভিন্ন মোড়গুলোতে এখন ছোট ছোট দোকান চোখে পরার মত। ইউনিয়নে ইজারাকৃত হাটের সংখ্যা দুটি- ১. চৌরঙ্গী হাট ২. শিহিপুর হাট । এছাড়াও বিভিন্ন পেশার পেশাজীবিরাও ইউনিয়নের অর্থনীতিতে অবদান রাখছেন।মো: তোতা মিয়া এই ইউনিয়নের খ্যাতিমান ব্যক্তি ছিলেন। তিনি একটি সাপের খামার তৈরি করেছিলেন। দেশের নানা স্থান থেকে পর্যটক দর্শকেরা তার সাপের খামার দেখতে আসত। তিনি ২০০৭ সালের নভেম্বর মাসে সাপের কামড়েই মারা যান।
ডাঙ্গীপাড়া ইউনিয়নে আদিবাসী সাঁওতালদেরও বসবাস রয়েছে। যারা এখনও তাদের নিজস্ব সাঁওতালী ভাষা ও সংস্কৃতির স্বকীয়তা বজায় রেখেছে। তবে অনেক সাঁওতালেই এখন ধর্মান্তরিত হয়ে খ্রিস্ট ধর্ম পালন করছে। ইউনিয়নের শিহিপুর ও দামোল গ্রামে সাঁওতালদের বসবাস।